title: বন্ধুত্বের জন্য ফুটবল

text: রাশিয়ার 11টি শহরে 25শে এপ্রিল’তে ফুটবল ও বন্ধুত্ব দিবসের পালন করা হয়েছিল l এই অনুষ্ঠানের মুখ্য মূল্যগুলি প্রত্যাহার করবার জন্যে ভ্লাদিভস্টক, নোভোসিবির্স্ক, য়েকাটেরিনবর্গ, ক্রাস্নোয়ার্স্ক, বার্নল, সেন্ট পিটার্সবার্গ ও সারান্স্ক শহরেতে বন্ধুত্বপর্ণ ফুটবল ম্যাচের আয়োজন করা হয়েছিল l ক্রাস্নোয়ার্স্ক, সোচি ও রস্টভ-অন-ডন এতে, অলিম্পিক মশাল রিলে 2014’র থেকে মশালবাহকদের অংশগ্রহণের সহিত, একটি বন্ধুত্ব রিলের অনুষ্ঠান করা হয়েছিল l মস্কোতে, অন্ধদের ক্রীড়া সংঘের সহযোগিতায় একটি সমান অবসর টুর্নামেন্টের অনুষ্ঠান হয়েছিল l 5 মে’তে নিজ্নী নভগোরদ ও কাজান এতে ফুটবল ও বন্ধুত্ব দিবস পালন করা হয়েছিল l


title: মৈত্রী এক্সপ্রেস

text: মৈত্রী এক্সপ্রেস বা ঢাকা-কলকাতা এক্সপ্রেস একটি আন্তর্জাতিক মানসম্পন্ন যাত্রীবাহী ট্রেন যা বাংলাদেশের রাজধানী ঢাকা থেকে ভারতের রাজ্য পশ্চিমবঙ্গের রাজধানী কলকাতায় যাতায়াত করে। এটিই একমাত্র ট্রেন যা এই দুই দেশের মধ্যে চলাচল করে। এটি চালু হয় ৫২ বৎসর পর। "মৈত্রী" শব্দের অর্থ হল বন্ধুত্ব। বাংলাদেশ ও ভারতের মধ্যে বন্ধুত্বের প্রতীক হিসেবে ২০০৮ সালের ১৪ এপ্রিল, বাংলা পহেলা বৈশাখের দিন থেকে দ্বি-সাপ্তাহিক এই ট্রেন পরিসেবা চালু করা হয়। ট্রেনের বগি ও ইঞ্জিন হিসেবে বাংলাদেশের সীমার মধ্যে বাংলাদেশের বগি ও ইঞ্জিন ও ভারতের সীমায় ভারতের বগি ও ইঞ্জিন ব্যবহার করা হয়। এর ফলে যাত্রীদের সীমান্তে ট্রেন পরিবর্তন করতে হয়।


title: দ্য বডি (উপন্যাসিকা)

text: ১৯৬০ সালের গ্রীষ্মে ক্যাসল রক নামের কাল্পনিক এক শহরের চার বন্ধুর দুঃসাহসিক এক অভিযান উপন্যাসিকাটির মূল উপজীব্য। পাশের চেম্বারলেইন শহর থেকে একবার রে ব্রাওয়ার নামের একটা ছেলে হারিয়ে যায়। সবার ধারণা, ছেলেটা সম্ভবত মারা গেছে। গর্ডি লেকান্স আর তার তিন বন্ধু, ক্রিস চেম্বার্স, টেডি ডুশাম্প আর ভার্ন টেসিও সিদ্ধান্ত নেয় তারা ছেলেটার লাশ খুঁজে বের করবে। বাবা-মাকে ক্যাম্পিঙের কথা বলে ওরা বেরিয়ে পড়ে ছেলেটাকে খুঁজতে। সেই যাত্রায় চার কিশোর, যারা প্রত্যেকে পারিবারিক নির্যাতনের শিকার, একটা সময়ে কঠিন এক সত্যের মুখোমুখি হয়: তাদের ভবিষ্যতকে গড়বার জন্যে এই ছোট্ট শহরটার আর কিছুই দেবার নেই।


title: বালিশ (মিষ্টি)

text: বালিশ বিক্রি হয় পিস হিসেবে। এর সাধারণ সাইজ তিনটি। যার দাম ৫, ১০ ও ২০ টাকা। ২০০ টাকা মূল্যের বালিশ আকারে ১৩ থেকে ১৪ ইঞ্চি হয়। ওই মিষ্টির ওজন ৮০০ থেকে ১০০০ গ্রাম হয়ে থাকে। ৫০-১০০ টাকা দামের বালিশও বানিয়ে দেন বিক্রেতারা। এর চেয়ে বেশি ওজনের বালিশও বানানো হয়। তবে তা অর্ডার দিলে তৈরি করা হয়। নেত্রকোনায় বিয়েশাদি বা জন্মদিনের মতো অনুষ্ঠান বা অন্যান্য সামাজিক বা অফিস-আদালতের অনুষ্ঠানেও খাবার তালিকায় প্রাধান্য পায় বালিশ। আত্মীয়স্বজনের বাড়িতে বেড়াতে গেলে অনেকে সঙ্গে করে নিয়ে যান বালিশ।


title: চাদর

text:
ঐতিহ্যগত ভাবে একটি হালকা রঙের বা প্রিন্টের ওপর করা চাদর ব্লাউজ, স্কার্ট বা পায়জামার সাথে স্কার্ট, মাথার ঘোমটা জাতীয় পোষাকের পরে থাকে ইরানের গ্রামীণ এলাকার অনেক বয়স্ক মহিলারা।ঐতিহাসিকভাবে শহরে মূলত এক জাতীয় আয়তাকার স্বচ্ছ কাপড়ের টুকরা বা নেকাবের সাথে পরা হয় এই পোশাক যা চোখের নিচ থেকে শুরু হয়। আধুনিক চাদরে নেকাব দরকার হয় না।গ্রামের মহিলারা মূলত বাসায় হালকা সাবলীল কোন পোশাক পরে, তারা চাদর ও নেকাব পরে না। তবে শহরের মহিলারা তাদের গৃহস্থালী কাজ করার সময়েও একটা চাদর পরে থাকে তাদের পোষাকের উপরে।সাধারণত শিয়া মুসলমান মহিলারাই বেশি চাদর পরে।
কালো চাদর সাধারণত পরা হয়ে থাকে শোক প্রকাশের বা অন্তোষ্টিক্রিয়া জাতের অনুষ্ঠানে। সাদা বা প্রিন্টের চাদর সবসময় পরা যায়। কিছু মহিলা এখনও অগ্রাধিকার দেয় ভিন্ন ধরনের হালকা রঙের চাদরকে।গ্রামের বয়স্ক মহিলারা শহরের ফ্যাশনকে এড়িয়ে চলেন এবং কিছু তরুণী রঙ্গিন চাদর পছন্দ করে পরতে।
ইরানের মহিলারা চাদর পড়তে বাধ্য নন।অনেকে এটা পরেন দায়িত্বশীলতা ও ইসলামের ওপর ভক্তি থেকে।যাইহোক মহিলারা সরকারী বাধ্যতা মেনে চলেন ঘোমটা মাথায় দিয়ে এবং লম্বা ওভারকোট পরে যা তাদের পা ও হাতকে লুকিয়ে রাখে।
হিজাবের মতো চাদরও ইসলামী আন্দোলনে জড়িত মুসলমান নারীদের মধ্যে জনপ্রিয় যা তাদের সম্মতি ও ভক্তি প্রকাশ করে ইসলামিক সংস্কৃতির প্রতি।
ফাদওয়া আল গুইন্ডি তার লেখা বই হিজাবে উল্লেখ করেন যে প্রাচীনকালের পারসিয়ান আচারের মূল স্থল ছিল মেসোপটেমিয়া, যেখানে সন্মানিত মহিলারা পর্দা মানতেন এবং চাকর ও রূপপোজীবিদের এটা মানা নিষিদ্ধ ছিল।
গ্রাসিয়ান রোমান ঐতিহাসিক প্লুতার্কের মতে তারা তাদের বউ এবং উপপত্নীদের লুকিয়ে রাখত। যখন যাত্রা করত তারা তাঁবু বহন করত এবং তা সবদিক দিয়ে ঢেকে রাখত।
বিশ শতকে পহলভি ও রেজা শাহের আমলে ১৯৩৬ সালে চাদর নিষিদ্ধ হয় যা পশ্চিমা সংস্কৃতির সাথে তাল মেলাতে পারছিল না।যারা পর্দা করে রাস্তায় বের হচ্ছিল পুলিশ তাদের পর্দা সরিয়ে দিচ্ছিল। অনেক সাধারণ মহিলার কাছে রাস্তায় পর্দা ছাড়া বের হওয়া ছিল নগ্নতার সমতুল্য।তবে উচ্চ শ্রেণীর নারী-পুরুষের কাছে এটা খুবই গ্রহণযোগ্য ছিল এবং তারা এটাকে নারী অধিকারের প্রথম পদক্ষেপ হিসেবে দেখছিল। ১৯৮০ সালে ইসলামিক বিপ্লবের পরে ইরান সরকার হিজাব মেনে চলা বাধ্যতা মূলক করে, তবে এতে চাদর পরা বাধ্যতামূলক ছিল না।


title: কুসকুস

text: [[আলজেরিয়া]] ও [[মরক্কো]]য় এটা অনেক সময় খাবারের শেষে অথবা শুধুই কুস্কুস পরিবেশন করা হয় যা সেফফা নামে পরিচিত। কুস্কুস ফুরফুরে এবং বিবর্ণ রঙ ধারণ না করা পর্যন্ত কয়েকবার সিদ্ধ করা হয়। এর পর এর মধ্যে [[কাজুবাদাম]], [[দারুচিনি]] এবং [[চিনি]] ছড়িয়ে দেওয়া হয়। ঐতিহ্যগতভাবে এই ডেজার্ট কমলা ফুলের জলের সুগন্ধিযুক্ত দুধ দিয়ে অথবা এক বাটি ঘোলের সাথে রাতের খাবার হিসেবে পরিবেশন করা হয়।


title: খোদার পরে মা

text: খোদার পরে মা হল একটি ঢালিউড এ্যাকশানধর্র্মী ছবি পরিচালনা করেছেন শাহিন সুমন। ছবিটিতে প্রধান চরিত্রে অভিনয় করেছেন শাকিব খান, সাহারা এবং পার্শ্বচরিত্রে ববিতা, এবং মিশা সওদাগর সহ, আরও অনেকে। ছবিটি মুক্তি পায় ঈদুল ফিতর ২০ আগষ্ট ২০১২। ছবিটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল ছবি হিসেবে মর্যাদা লাভ করে।খোদার পরে মা এর সঙ্গীতায়ন করেছেন আলী আকরাম শুভ।


title: এঞ্জেলস অন হর্সব্যাক

text: এঞ্জেলস অন হর্স ব্যাক রুচিবর্ধক, কানাপি (এক কামড়ে খাওয়া যায় এমন ) বা মশলাদার খাবার হিসেবে পরিবেশন করা হয়ে থাকে। রুটির উপরে রেখে পরিবেশন করলে এঞ্জেলস অন হর্সব্যাক কানাপি (এক কামড়ে খাওয়ায় এমন) খাবার হিসেবে বিবেচিত হয়। ইংল্যান্ডে মশলাদার খাবার সাধারণত মিষ্টি খাবারের পরে পরিবেশন করা হয়ে থাকে। নোনতা বা মশলাদার খাবার পরিবেশনের অর্থ হলো মদ পরিবেশনের আগে স্বাদবোধ পরিষ্কার করা। ১৯০৫ সালে প্রকাশিত কনস্ট্যান্স পিল রচিত রন্ধনবিষয়ক গ্রন্থ "স্যাভোরি'জ সিম্পলিফায়েড"-এ এঞ্জেলস অন হর্সব্যাক মশলাদার খাদ্য হিসেবে উল্লেখিত আছে।


title: খাদ (চলচ্চিত্র)

text: ট্রেন ধর্মঘটের কারণে এক দল ভ্রমণকারী একটি নতুন মাল জংশনে আঁটকা পড়ে। এর মধ্যে আছে মধুপূর্নিমার আসা দম্পতি (সাহেব এবং মিমি), ছুটি কাটাতে আসা দুটি পরিবার, অসুস্থ মাকে নিয়ে বেড়াতে আসা এক সন্তান, একজন পাদ্রী, একজন নায়িকা এবং তার অপ্রকৃতিস্থ ভাই, একজন ট্রেকার এবং একজন অবসর প্রাপ্ত শিক্ষক। পাদ্রী একটি বাসের ব্যবস্থা করায় সবাই সেই বাসে উঠে পড়ে। কিন্তু ড্রাইভার মদ্যপ অবস্থায় গাড়িটি খাদে পড়ে যায়। ড্রাইভার লাফিয়ে পালিয়ে যেতে সমর্থ হয়। হেলপার বাসের সাথেই কয়েকশো ফুট নিচে গড়িয়ে পড়ে। ঘটনাক্রমে সবার জীবনের অন্ধকার দিক বেরিয়ে আসে। বাস থেকে সকলেই অল্পবিস্তর আহত হলেও কেউ মারা যাননা। সকলে মিলে স্থির করেন গভীর শ্বাপদসংকুল জঙ্গল থেকে বের হওয়ার চেষ্টা করতে রাত হয়ে যাবে তাই সেখানেই রাত কাটানোর ব্যবস্থা করেন। সকলে খাবার ভাগ করে নেন। নিজেদের ভেতরের জমানো গোপন কথা, অন্ধকার অতীতের স্মৃতিচারনা করতে থাকেন সকলে।


title: মেঘের পরে মেঘ

text: মেঘের পরে মেঘ ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বিখ্যাত চলচ্চিত্র পরিচালক চাষী নজরুল ইসলাম পরিচালিত এই ছবিটি প্রয়াত অভিনেতা ওয়াসিমুল বারী রাজিব এর উদ্দেশ্বে উত্সর্গ করা হয়। বিশিষ্ট কথা শিল্পি রাবেয়া খাতুন এর উপন্যাস অবলম্বনে নির্মাণ করা হয় এই ছবিটি। এবং বাংলাদেশের স্বাধীনতা যুদ্ধ ভিত্তিক এই ছবিতে অভিনেতা রিয়াজ দৈত্ চরিত্রে অভিনয় করেন এবং তার বিপরীতে অভিনয় করেছেন পূর্ণিমা।


title: দাগি নাটাবটের

text: ঝোপ, জঙ্গল, তৃণভূমি ও বনে এরা খুব সকাল ও শেষ বিকেলে বিচরণ করে। দলে এরা জোড়ায় থাকে। এরা মাটিতে হেঁটে ঝরা পাতা উল্টে খাবার খুঁজে খায়। সাধারণত একই জায়গায় দিনের পর দিন খাবার খেতে আসে। খাবারের তালিকায় আছে শস্যদানা, বুনোবীজ, উই পোকা, পিঁপড়া। প্রজনন সময়ে ঘাস দিয়ে ছোট করে মাটিতে ঝোপের কাছে বাসা করে ডিম দেয়। ডিম পাড়ে চার-পাঁচটি। ডিমের রং ধূসর সাদা, তাতে লালচে বা কালচে বেগুনি আঁচ থাকে। ডিম থেকে ছানা ফুটতে ১২ দিন সময় লাগে। ছানারা এক ঘণ্টার ভেতরই বড় পাখির সঙ্গে বেরিয়ে পড়ে বাসা থেকে।


title: কালো–পা কিডিওয়েক

text:
এ পাখি সাধারণত নিজেদের দলে থাকে। কখনো অন্য সামুদ্রিক পাখির সঙ্গে যোগ দেয়। অন্য পাখির খাবার চুরি করে খাওয়ার অভ্যাস আছে। খাবার তালিকায় আছে মাছ, স্কুইড, চিংড়ি, পাখির ডিম, সামুদ্রিক শৈবাল ইত্যাদি।
প্রজননের সময় এরা উপনিবেশ তৈরি করে বসবাস করে ও সমুদ্র উপকূলের পর্বতে বাসা করে ডিম পাড়ে। একটি উপনিবেশে ১ লাখ কিডিওয়েক পাখি থাকতে পারে। উভয় পাখি মিলেমিশে বাসা বানায়। স্ত্রী পাখি ১-৩টি ডিম পারে। দুজনে পালা করে ডিমে তা দেয় এবং ২৪-২৮ দিনে ছানা বের হয়ে আসে। ছানা উড়তে শেখে ৩৪-৫৮ দিনে। প্রজননের পর এরা সমুদ্রে ফিরে যায়। নবাগতরা প্রায় ৩-৫ বছর একটানা খোলা সমুদ্রে কাটায়। তারপর ডিম পাড়তে আগের জায়গায় ফিরে আসে। এরা সাধারণত সমুদ্রের যে অংশে ঢেউ ও পুষ্টি উপাদান বেশি থাকে সেদিকে খাবার খোঁজে। একটি পাখি প্রায় ১৩ বছর বেঁচে থাকে। শিকার, ডিম সংগ্রহ ও সমুদ্রে তেলদূষণের কারণে এ পাখির সংখ্যা কমে যেতে শুরু করেছে। বিশেষ করে যুক্তরাজ্যে এ পাখির সংখ্যা উল্লেখযোগ্য হারে কমে গেছে। কিডিওয়েক সামুদ্রিক বাস্তুসংস্থান পর্যবেক্ষণের জন্য একটি নির্দেশক পাখি হিসেবে বিশ্বে ও পরিবেশবিদদের কাছে বিবেচিত।


title: আয়নিক বন্ধন

text: যে সব পরমাণুর যোজ্যতা কক্ষ প্রায় পুরো ফাঁকা অথবা প্রায় পুরো ভর্তি থাকে, সেগুলি ভীষণ সক্রিয় হয়। অধিক তড়িৎঋণাত্মক পরমাণুগুলির (যেমন, হ্যালোজেন মৌল) যোজ্যতা কক্ষের মোটে একটি বা দুটি কক্ষক ফাঁকা থাকে, এরা অন্য অণু বা পরমাণুর সাথে বিক্রিয়া করে ইলেক্ট্রন গ্রহণ করে ও অ্যানায়নে রূপান্তরিত হয়। আবার দুর্বল তড়িৎঋণাত্মক পরমাণুর (যেমন, ক্ষার ধাতু) যোজ্যতা কক্ষে অল্পসংখ্যক ইলেক্ট্রন থাকে, এরা সহজেই বেশি তড়িৎঋণাত্মক পরমাণুতে ইলেক্ট্রন বর্জন করে। ফলে, দুর্বল তড়িৎঋণাত্মক পরমাণুর ইলেক্ট্রন-মেঘ সংকুচিত হয় ও ক্যাটায়ন গঠন করে।


title: অর্ধপরিবাহী

text: পরিবাহী পদার্থের সর্ববহিঃস্থ শক্তিস্তরে একটি, দুটি বা সর্বোচ্চ তিনটি ইলেকট্রন থাকে। বহিঃস্তরের এই ইলেকট্রনগুলো পরমাণু কেন্দ্রের সাথে বেশ দুর্বলভাবে সংযুক্ত থাকে। এই সর্ববহিঃস্থ তথা যোজন স্তরের ইলেকট্রনগুলো অন্য পরমাণুর অসম্পূর্ণ কক্ষপথ পূর্ণ করার জন্য নিজ পরমাণু ছেড়ে চলে যায়। এভাবে আয়নিক বন্ধন গঠিত হয়। এভাবে পরিবাহীর অভ্যন্তরের ইলেকট্রনগুলো এক পরমাণু থেকে আরেক পরমাণুতে ভ্রমণ করতে পারে। আর এ কারণেই এদের মধ্য দিয়ে বিদ্যুৎ প্রবাহিত হয়, ইলেকট্রনের প্রবাহই তো আসলে বিদ্যুৎ। মূলত যোজন ইলেকট্রনের স্বাধীন চলাচলেই পরিবহন ঘটে। কিন্তু, অপরিবাহী পদার্থের সর্ববহিঃস্থ শক্তিস্তর ইলেকট্রন দ্বারা প্রায় পূর্ণ থাকে। উল্লেখ্য বহিঃস্থ স্তরে আটটি ইলেকট্রন থাকলে তা সুস্থিতি লাভ করে, আর অপরিবাহীতে আটটি বা এর কাছাকাছি সংখ্যক ইলেকট্রন থাকে। তাই এদের যোজন ইলেকট্রন পরিবহনে অংশ নিতে পারেনা, তারা নিজ নিজ পরমাণুতে দৃঢ়ভাবে আবদ্ধ থাকে।


title: ম্যানহাটন প্রকল্প

text: বিজ্ঞানীরা জানতেন, প্রতিটি রাসায়নিক মৌলের পরমাণু আলাদা, একের সাথে অন্যের সুনির্দিষ্ট পার্থক্য রয়েছে। যেমন, হাইড্রোজেন মৌলের ক্ষেত্রে একটি ইলেকট্রন একটি প্রোটনকে কেন্দ্র করে ঘুরছে। এটিই সরলতম গঠন। ইউরেনিয়াম পরমাণুতে ৯২টি ইলেকট্রন ৯২টি প্রোটনকে কেন্দ্রকরে আবর্তন করছে যা অনেকটাই জটিল। এই মৌলের পারমানবিক সংখ্যা তাই ৯২। এই মৌলগুলোর যে কোন একটির মধ্যেও আবার বিভিন্নতা দেখা যায় যাদেরকে বলা হয় সমাণুক। একটি নির্দিষ্ট মৌলে ইলেকট্রন ও প্রোটন সংখ্যা সর্বদা সমান এবং নির্দিষ্ট হলেও নিউক্লিয়াসের নিউট্রন সংখ্যার উপর ভিত্তি করে এদের মধ্যে পার্থক্যের সৃষ্টি হতে পারে। এভাবেই সমাণুকের সৃষ্টি হয়। ইউরেনিয়ামের তিনটি স্থায়ী সমাণুক রয়েছে যাদেরকে তাদের পৃথক পৃথক ভর সংখ্যা দ্বারা নামাঙ্কিত করা হয়। এগুলো হল U, U এবং U। ইউ-২৩৮ প্রকৃতিতে সবচেয়ে বেশী পাওয়া যায়, আর ইউ-২৩৫ হল বিরলতম। প্রাকৃতিক ইউরেনিয়ামে শতকরা মাত্র ০.৭ ভাগ ইউ-২৩৫ থাকে। ইউরেনিয়াম যেহেতু অস্থিত মৌল, তাই তখন থেকেই বিজ্ঞানীরা এর কেন্দ্রকে দ্রুত গতির নিউট্রন ঝড় দ্বারা আঘাত করে নতুন ধরণের শক্তি আবিষ্কারের চেষ্টা শুরু করেছিলেন।


title: গ্লুকোজ

text: গ্লূকোজেরর অণুতে ছয়টি কার্বন পরমাণু থাকে, যার একটি অ্যালডিহাইড গ্রুপের অংশ। তাই শ্রেণীগতভাবে গ্লূকোজ একটি "অ্যালডোহেক্সোস"। দ্রবণে গ্লূকোজ অণু খোলা শিকল আকারে বা গোলাকার বলয়াকারে (সাম্যাবস্থায়) থাকতে পারে। গোলাকার গঠনটি ছয় পরমাণু বিশিষ্ট হেমিয়াসেটাল উৎপাদনের জন্য অ্যালডিহাইড কার্বন পরমাণু ও কার্বন-৫ হাইড্রক্সিল গ্রুপের মধ্যকার সমযোজী বন্ধনের ফল। কঠিন অবস্থায় গ্লুকোজ বলয়াকার আকার ধারণ করে। কারণ বলয়ের গঠনটি পাঁচটি কার্বন ও একটি অক্সিজেন পরমাণু ধারণ করে। গ্লুকোজের গোলাকার কাঠামোটিকে অনেক সময় গ্লুকোপাইরানোজ বলেও অভিহিত করা হয়। এই গঠনে প্রত্যেক পরমাণু একটি করে হাইড্রক্সিল গ্রুপের সাথে যুক্ত থাকে, শুধু পঞ্চম পরমাণুটি ব্যতীত যা বলয়ের এর বাইরে ষষ্ঠ পরমাণুর সাথে যুক্ত থাকে এবং CHOH গ্রুপ গঠন করে। গ্লুকোজ সাধারণত সাদা পাউডার বা ক্ষুদ্রাকার কঠিন স্ফটিক আকারে পাওয়া যায়। এটি জলে দ্রবীভূত হতে পারে। জলে এর দ্রাব্যতা খুব বেশী।


title: স্যাম রুবেন

text: এর পর রুবেন ভারী জল নিয়ে গবেষণা শুরু করলেন। ‘ভারী জল’ মানে এই জলের প্রতিটি অণুতে সাধারণ অক্সিজেন (O) পরমাণুর জায়গায় O পরমাণু থাকে। অর্থাৎ এর আণবিক সংকেতঃ HO । এই ভারী জল দিয়ে রুবেন সুনির্দিষ্ট ভাবে প্রমাণ করলেন যে সালোক-সংশ্লেষের ফলে যে  শর্করা উৎপন্ন হয়, তার সমস্ত অক্সিজেন জল থেকেই আসে, কার্বন ডাই অক্সাইডের কোন অক্সিজেন শর্করায় গ্রথিত হয় না।


title: কুলম্বের সূত্র

text: কুলম্বের সুত্র এর ব্যবহার পরমাণুর মধ্যেও আছে। পারমানবিক নিউক্লিয়াস এর ধনাত্মক চার্জ এবং ইলেকট্রনের প্রতিটি ঋণাত্মক চার্জ এর মধ্যবর্তী বলকে নির্ভুলভাবে ব্যাখ্যা করতে এটি ব্যবহৃত হয়।অণু হতে পরমাণুকে একত্রে আলাদা করা কঠিন ও তরল হতে অণু ,পরমাণুকে একত্রীকরণে এই সহজ সূত্রটি দারা নির্ভুলভাবে হিসাব পাওয়া যায়।সাধারণত,যেহেতু আয়ন এর মাঝে দূরত্ব বৃদ্ধি পাওয়া,আকর্ষণ শক্তি শুন্যের কাছাকাছি এবং আয়নিক বন্ধন কম সহায়ক।যেহেতু,বিপরীত চার্জ এর মান বৃদ্ধি,শক্তি বৃদ্ধি এবং আয়নিক বন্ধন অনেক সুবিধাপূর্ণ।


title: পদার্থ

text: আধুনিক কণাভিত্তিক পদার্থবিজ্ঞানের মান তত্ত্বে পদার্থকে বিপুল সংখ্যক অণু ও পরমাণুর সমষ্টি হিসেবে কল্পনা করা হয়। পরমাণু হল মৌলিক পদার্থের রাসায়নিক ধর্মাবলি প্রদর্শনকারী ক্ষুদ্রতম একক। পরমাণুর অভ্যন্তরে ধনাত্মক আধানের প্রোটন ও আধানহীন নিউট্রন কণা নিয়ে গঠিত একটি পরমাণুকেন্দ্র বা নিউক্লিয়াস থাকে এবং একে ঘিরে "আবর্তনশীল" ঋণাত্মক আধানের ইলেকট্রন কণাসমূহের একটি "মেঘ" থাকে যা পরমাণুটির "দখলকৃত স্থান" বা আয়তন নির্ধারণ করে। পরমাণুর অভ্যন্তরের প্রোটন কণার সংখ্যা কোনও মৌলিক পদার্থের রাসায়নিক ধর্ম নির্ধারণ করে। পরমাণুগুলি একে অপরের সাথে তড়িৎযোজী, সমযোজী, সন্নিবেশ, ধাতব, ইত্যাদি রাসায়নিক বন্ধনে আবদ্ধ হয়ে স্থিতিশীল মৌলিক বা যৌগিক অণু গঠন করে। অণুগুলি আবার বিভিন্ন ধরনের আন্তঃআণবিক আকর্ষণ বলের মাধ্যমে একে অপরের সাথে যুক্ত হয়ে ইন্দ্রিয়গ্রাহ্য বা পরীক্ষাগারে পর্যবেক্ষণযোগ্য স্থূল পদার্থ তৈরি করে, যেগুলি বিভিন্ন অবস্থা বা দশায় বিরাজ করতে পারে (কঠিন, তরল, বায়বীয়, ইত্যাদি)।


title: ইলেকট্রনিক ব্যান্ড গঠন

text:
ইলেকট্রন গুলি হল একটি একক বিচ্ছিন্ন পরমাণু এর পারমাণবিক কক্ষপথ , যা একটি স্বতন্ত্র সেট গঠন শক্তি স্তর গুলি ব্যাপৃত করা। যদি বেশ কিছু পরমাণু একসাথে এনে একটি অণু গঠন করা হয়, তাহলে তাদের পারমাণবিক অর্বিটাল গুলো বিভক্ত হয়, যেমন একটি সংযোজিত দোলন. এই একটি সংখ্যা উৎপন্ন আণবিক কক্ষপথ পরমাণুর সংখ্যার সমানুপাতিক। যখন একটি পরমাণু সংখ্যক (অণুক্রম অথবা অধিক) একত্রে একটি কঠিন বস্তু গঠন করে আনা হয়, তখন অরবিটালের সংখ্যা হয় অতিশয় বৃহৎ। এর ফলে, শক্তি তাদের মধ্যে পার্থক্য হয়ে খুব কম। সুতরাং, স্বতন্ত্র বিচ্ছিন্ন পরমাণু শক্তি স্তরের চেয়ে কঠিন বস্তুর মধ্যে মাত্রা ক্রমাগত শক্তির ব্যান্ড বেশি গঠন হয়। যাইহোক, "ব্যান্ড ফাঁক" গঠনে যতই পরমাণু লাগুক না কেন, শক্তির কিছু অন্তরে কোন অর্বিটাল থেকে না। একটি শক্তি ব্যান্ড মধ্যে, শক্তির মাত্রা একটি কাছাকাছি কন্টিনাম গঠন।
প্রথম, একটি কঠিন শক্তি স্তর গুলোর মধ্যে বিচ্ছেদ ইলেকট্রনের সর্বদা ফোটন এর (পরমাণুর vibrations)এর সাথে শক্তি বিনিমইয়ের সঙ্গে তুলনীয়।
দ্বিতীয়ত, এটা শক্তি অনিশ্চয়তার কারণে সঙ্গে তুলনীয় Heisenberg অনিশ্চয়তা নীতির, সময় এর কারণে দীর্ঘ অন্তর. এর ফলে, শক্তি স্তরের মধ্যে বিচ্ছেদ কোন ফলাফল হয়না।


title: অর্ধপরিবাহী

text: অপরদিকে অর্ধপরিবাহী পদার্থ যেমন জার্মেনিয়াম বা সিলিকন পরমাণুর বাইরের কক্ষে চারটি ইলেকট্রন থাকে। আটটি পূর্ণ করতে হলে তার প্রয়োজন আরও চারটি ইলেকট্রন। তারা বাকি চারটি ইলেকট্রন অর্জন করে আশেপাশের অন্য পরমাণু থেকে। তবে পাশের পরমাণু তাদের ইলেকট্রন একেবারে দিয়ে দেয়না বরং ভাগাভাগি করে। একে অপরের চারটি করে পরমাণু ভাগাভাগি করে। ফলে দুজনেই বহিঃস্থ কক্ষে আটটি করে ইলেকট্রন পায় এবং স্থিতি অর্জন করে। এভাবে তাদের মধ্যে যে বন্ধনের সৃষ্টি হয় তাকে বলে সমযোজী বন্ধন। উল্লেখ্য কিছু পরিবাহী বা অপরিবাহীও সমযোজী বন্ধন তৈরি করতে পারে। এভাবে সমযোজী বন্ধন গঠনের মাধ্যমে জার্মেনিয়াম বা সিলিকন বিশুদ্ধ কেলাস তৈরি করে যাকে কঠিন অবস্থা পদার্থবিজ্ঞানের ভাষায় অন্তর্জাত (intrinsic) কেলাস বলা হয়। এগুলোতে কোন মুক্ত ইলেকট্রন থাকেনা তাই স্বাভাবিক অবস্থায় এরা কোন তড়িৎ পরিবহন করেনা। এ ধরণের বিশুদ্ধ কেলাসের তাপমাত্রা বাড়ালে কিছু কিছু সমযোজী বন্ধন ভেঙে যায় এবং গুটিকতক মুক্ত ইলেকট্রনের সৃষ্টি হয়। এভাবেই উচ্চ তাপমাত্রায় অর্ধপরিবাহী পদার্থ সাধারণ পরিবাহীর মত আচরণ করে।


title: অণু

text:
অণু হচ্ছে কোনো পদার্থের ক্ষুদ্রতম একক যাতে ঐ পদার্থের সকল গুণাগুণ বিদ্যমান থাকে। অণুর গঠনে রাসায়নিক বন্ধনে আবদ্ধ যুক্ত দুই বা ততোধিক তড়িৎ-নিরপেক্ষ পরমাণু থাকে ।
এতে বৈদ্যুতিক আধানের অভাব থাকায় তাদেরকে খুব সহজে আয়ন থেকে পৃথকভাবে শনাক্ত করা যায় । আয়নে বৈদ্যুতিক আধান থাকে কিন্তু অণু আধান-নিরপেক্ষ। পদার্থ বিজ্ঞান ও রসায়ন বিজ্ঞানে অণু বহুল আলোচিত একটি শব্দ ।
বায়ব (gas) গতি তত্ত্বে এর পরিমাণ বোঝাতে অণু শব্দ ব্যবহৃত হয় । যেমন দুই অণু অম্লজান । এই গতিসুত্রানুসারে নিষ্ক্রিয় বায়ব পরমাণুকে অণু হিসেবে বিবেচনা করা যায় । কেননা নিষ্ক্রিয় বায়বের পরমাণু সাধারণ অবস্থায় অন্য বায়বের মত পরস্পর যুক্ত হয়ে অণু গঠন করে না ।


title: বাহাদুর হোসেন খান

text: বাহাদুরের কয়েকটি লংপ্লেসহ অন্যান্য রেকর্ড প্রকাশিত হয়েছে। তিনি ১৯৬০ সালে ঋত্বিক ঘটক পরিচালিত "মেঘে ঢাকা তারা" চলচ্চিত্রে জ্যোতিরিন্দ্র মিত্রের সহকারী সঙ্গীত পরিচালকের দায়িত্ব পালন করেন। ১৯৬৫ সালে মুক্তিপ্রাপ্ত "সুবর্ণ রেখা" দিয়ে চলচ্চিত্রের সঙ্গীত পরিচালনা শুরু করেন। পরবর্তীতে তিনি "নতুন পাতা" চলচ্চিত্রের সঙ্গীত পরিচালনার জন্য তিনি বিশেষ সম্মান লাভ করেন। এছাড়া সুর ও সঙ্গীত পরিচালনায় উল্লেখযোগ্য চলচ্চিত্রসমূহ হল:, "ত্রিসন্ধ্যায়", "যেখানে দাঁড়িয়ে", "শ্বেত ময়ূর", "তিতাস একটি নদীর নাম" (১৯৭৩), "গার্ম হাওয়া" (১৯৭৪), "যুক্তি তক্কো আর গপ্পো" (১৯৭৪), "অমাবস কি চান্দ" (১৯৭৯)। তিনি রবীন্দ্রনাথ ঠাকুর, ওস্তাদ আলাউদ্দিন খাঁ, ও যামিনী রায়ের ওপর নির্মিত প্রামাণ্য চিত্রের আবহ সঙ্গীত পরিচালনা করেন।


title: শেখ সাদী খান

text: শেখ সাদী খান সত্তরের দশকে সঙ্গীত পরিচালক খন্দকার নুরুল আলমের সহকারী হিসেবে চলচ্চিত্রে পদার্পণ করেন। ১৯৭৭ সালে সঙ্গীত পরিচালক হিসেবে সারাদেশে খ্যাতি লাভ করেন। প্রথম চলচ্চিত্রের সঙ্গীত পরিচালনা করার সুযোগ পান ১৯৮০ সালে আবদুল্লাহ আল মামুন পরিচালিত এখনই সময় চলচ্চিত্রে। এ চলচ্চিত্রের জন্য শ্রেষ্ঠ সঙ্গীত পরিচালক হিসেবে বাচসাস পুরস্কার পান। ১৯৮৫ সালে তার সঙ্গীত পরিচালনায় "সুখের সন্ধানে" চলচ্চিত্রের গানে কণ্ঠ দেন উপমহাদেশের প্রখ্যাত সঙ্গীতশিল্পী মান্না দে। এছাড়া তিনি আশা ভোঁসলে, সাবিনা ইয়াসমিন, এন্ড্রু কিশোর, রুনা লায়লা সহ দেশী বিদেশী অনেক শিল্পীর সাথে কাজ করেন।


title: সুবল দাস

text: সুবল দাস ১৯৫৯ সালে চলচ্চিত্রকার ফতেহ লোহানী পরিচালিত "আকাশ আর মাটি" চলচ্চিত্রে প্রথম সঙ্গীত পরিচালনা করেন। তার সুরকৃত মানবেন্দ্র মুখোপাধ্যায়ের গাওয়া "তবে কি আমার নেই কোন ঠাঁই" গানটি বিপুল প্রশংসিত হয়। ১৯৬৩ সালে পাকিস্তান বেতারের সঙ্গীত পরিচালক হিসেবে কাজ শুরু করেন। এরপর ১৯৬৭ সালে পাকিস্তান টেলিভিশনের সুরকার হিসেবে যোগ দেন। এ সময় তিনি কিছু উর্দু চলচ্চিত্রের সঙ্গীত পরিচালনা করেন। বাংলা চলচ্চিত্রের গানের মধ্যে "স্বরলিপি" চলচ্চিত্রের "গানেরি খাতায় স্বরলিপি লিখে", "আলো তুমি আলেয়া" চলচ্চিত্রের "আমি সাত সাগর পাড়ি দিয়ে", "যোগ বিয়োগ" চলচ্চিত্রের "এই পৃথিবীর পান্থশালায়" উল্লেখযোগ্য।


title: এ আর রহমান

text: স্লামডগ মিলিয়নিয়ার ছবির সঙ্গীত পরিচালনার জন্য ৮১তম অস্কার প্রতিযোগীতায় শেষ্ঠ সঙ্গীত পরিচালনা এবং সর্বোচ্চ স্কোরের জন্য এ আর রহমান দুটি পুরস্কার লাভ করেন।


title: সত্য সাহা

text: ১৯৬৪ সালে সুভাষ দত্ত পরিচালিত প্রথম ছায়াছবি "সুতরাং" থেকে সত্য সাহার সঙ্গীত পরিচালক হিসেবে যাত্রা শুরু। বাংলা ছায়াছবির জনপ্রিয় নায়িকা কবরীর ছবিতে আগমন সত্য সাহার হাত ধরে। পরিচালক সুভাষ দত্ত তাঁর সুতরাং ছবির জন্য নায়িকা খুঁজছিলেন সে সময়ে ছবির সঙ্গীত পরিচালক সত্য সাহা কবরীকে নিয়ে এলেন। পরে ১৯৭৫ সালের মাঝামাঝি সময়ে সত্য সাহার প্রযোজনায় ও সুরে ‘অশিক্ষিত’ বাংলা ছায়াছবিটি সম্পুর্ণ এই জমিদার বাড়িতেই চিত্রায়িত হয়েছে। ১৮ দিনে সত্য সাহা বাড়িটিতে শুটিং শেষ করেন। চলচ্চিত্রনির্মাতা দিলীপ বিশ্বাস 'সমাধি' নামক ছবি বানাবেন। গীতিকার গাজী মাজহারুল আনোয়ারের মালিবাগের বাসায় সুরকার সত্য সাহা গানটির সুর করেন এবং এর রেকডিং হয় কাকরাইলের ইপসা রেকর্ডিং স্টুডিওতে। পরবর্তীতে গানটি বেশ জনপ্রিয় হয়।সত্য সাহা চলচ্চিত্রের সঙ্গীত পরিচালনা ও সুর প্রদানের জন্য তিনবার জাতীয় চলচ্চিত্র পুরস্কার লাভ করেন এবং সঙ্গীতে অবদানের জন্য ২০১৩ সালে মরণোত্তর স্বাধীনতা পুরস্কার লাভ করেন।


title: অনিল বিশ্বাস (সুরকার)

text: ১৯৩৫ সালে ইস্টার্ন আর্টস-এর ব্যানারে ও তাঁরসঙ্গীত পরিচালনায় মুক্তি পায় প্রথম ছবি "ধরম কী দেবী"। এরপর জাগিরদার, গ্রামোফোন সিঙ্গার ও মহাগীত-এর মতো হিট ছবিতেসঙ্গীত পরিচালনা করেন তিনি। তিনিই প্রথম ভারতীয়সঙ্গীত পরিচালক যিনি টুয়েলভ পিস অর্কেস্ট্রা ব্যবহার করেছিলেন। তাঁরসঙ্গীত পরিচালনায় "আরাম", "আরজু", "অঙ্গুলিমাল", "অনোখা প্যার", "কিসমত", "পহেলী নজর", "তারানা", "পরদেশী", "ওয়ারিশ", "হামদর্দ" প্রভৃতি ছবির গান আজও সমান জনপ্রিয়। এই ছবিগুলিতে তিনি সুরারোপ করেছিলেন ভারতীয় রাগের ভিত্তিতে। ১৯৪২ সালে নির্মিত "কিসমত" ছবিটি টানা তিনবছর সিনেমা হলে ছিল। বহু বছরে "শোলে" এই রেকর্ড ভাঙতে সক্ষম হয়।


title: আলম খান

text: আলম খান ১৯৬৩ সালে রবিন ঘোষের সহকারী হিসেবে তালাশ চলচ্চিত্রে সঙ্গীত পরিচালনা করেন। ১৯৭০ সালে প্রথম চলচ্চিত্রকার আবদুল জব্বার খান পরিচালিত কাচ কাটা হীরে চলচ্চিত্রের মাধ্যমে এককভাবে সঙ্গীত পরিচালনা শুরু করেন। তার সুরকৃত প্রথম জনপ্রিয় গান স্লোগান ছায়াছবির "তবলার তেড়ে কেটে তাক"। এরপর ১৯৭৭ সালে আবদুল্লাহ আল মামুন তার পরিচালিত সারেং বৌ চলচ্চিত্রের গান নিয়ে কথা বলার সময় তার ১৯৬৯ সালের সুর করা একটি মুখরা শুনালে ছবির পরিচালক তা নিতে আগ্রহী হন। ১৯৭৮ সালে মুক্তিপ্রাপ্ত সেই ছবির আবদুল জব্বারের কণ্ঠে "ওরে নীল দরিয়া" গানটি তার এক অনন্য সৃষ্টি। ১৯৮২ সালে রজনীগণ্ধা চলচ্চিত্রে সাবিনা ইয়াসমিনের গাওয়া "আমি রজনীগণ্ধা ফুলের মত" ও বড় ভালো লোক ছিল চলচ্চিত্রের সৈয়দ শামসুল হকের লেখা এন্ড্রু কিশোরের কণ্ঠে "হায়রে মানুষ রঙিন ফানুশ" দর্শকদের মনোযোগ কাড়ে। বড় ভালো লোক ছিল চলচ্চিত্রের জন্য অর্জন করেন জাতীয় চলচ্চিত্র পুরস্কার। ১৯৮৫ সালে তার সুর করা তিন কন্যা চলচ্চিত্রের "তিন কন্যা এক ছবি" গান দিয়ে প্লেব্যাক শুরু করেন কলকাতার নামকরা সঙ্গীতশিল্পী কুমার শানু। নাগ পূর্ণিমা চলচ্চিত্রের এন্ড্রু কিশোরের গাওয়া রক ধাঁচের "তুমি যেখানে আমি সেখানে", ভেজা চোখ চলচ্চিত্রের এন্ড্রু কিশোরের কণ্ঠে "জীবনের গল্প আছে বাকি অল্প" গানগুলো শ্রোতাপ্রিয়তা লাভ করে।


title: রাজেশ রোশন

text: রাজেশকে তার প্রথম চলচ্চিত্রের সঙ্গীত পরিচালনার সুযোগ পাইয়ে দেয় তার মেহমুদ। তার সুরারোপিত প্রথম চলচ্চিত্র "কুওয়ারা বাপ" (১৯৭৪)। এই ছবিতে কিশোর কুমারের কণ্ঠে "আরি আজা নিন্দিয়া" গানটি জনপ্রিয়তা লাভ করে। পরের বছর "জুলি" চলচ্চিত্রের সঙ্গীত পরিচালনার জন্য তিনি ফিল্মফেয়ার শ্রেষ্ঠ সঙ্গীত পরিচালক পুরস্কার লাভ করেন। "প্রিয়তমা" চলচ্চিত্রে রাজেশ তার বড় ভাই রাকেশের চলচ্চিত্রের প্রথম সঙ্গীত পরিচালনা করেন। বসু চ্যাটার্জি পরিচালিত চলচ্চিত্রটিতে তার সুর করা কিশোর কুমারের কণ্ঠে "কোই রোকো না দিওয়ানে কো" গানটি ব্যাপক জনপ্রিয়তা লাভ করে এবং কিশোর কুমারের গাওয়া সেরা গানের তালিকা রয়ে যায়। পরের বছর তার ভাইয়ের জন্য "ইনকার" চলচ্চিত্রে মোহাম্মদ রফির কণ্ঠে "দিল কি কলি ইয়ুহী সদা" এবং "খাট্টা মিঠা" চলচ্চিত্রে কিশোর কুমার ও লতার কণ্ঠে "থোড়া হ্যায় থোড়ে কি জরুরত হ্যায়" ও "তুমসে মিলে থা প্যার" গানের সুর করেন। এই সময়ে তিনি দেব আনন্দের পরপর তিনটি চলচ্চিত্র "দেশ পরদেশ" (১৯৭৮), "লুটমার" (১৯৭৯), "মন পছন্দ" (১৯৮০) চলচ্চিত্রের সঙ্গীত পরিচালনার সুযোগ পান।


title: খান আতাউর রহমান

text: খান আতা সঙ্গীত পরিচালক হিসেবে প্রথম কাজ করেন এহতেশাম পরিচালিত "এ দেশ তোমার আমার" চলচ্চিত্রে। পরে ১৯৬২ সালে "সূর্যস্নান" ছায়াছবিতে তিনি উপহার দেন "পথে পথে দিলাম ছড়াইয়া রে" এর মতো গান। যাতে কন্ঠ দেন কলিম শরাফী। ১৯৬৩ সালে জহির রায়হানের "কাঁচের দেয়াল" ছায়াছবিতে তিনি নিয়ে আসেন "শ্যামল বরণ মেয়েটি" শীর্ষক একটি জনপ্রিয় গান। "সূর্যস্নান" ছবির জন্য শ্রেষ্ঠ গীতিকার হিসেবে এবং কাচের দেয়াল ছবির জন্য শ্রেষ্ঠ সঙ্গীত পরিচালক হিসেবে ১৯৬৫ সালে পাকিস্তান চলচ্চিত্র উৎসব-এ তিনি পুরস্কার লাভ করেন। এছাড়া সঙ্গীত পরিচালক ছিলেন "বাহানা", "সাগর", "আখেরি স্টেশান", "মালা" প্রভৃতি উর্দু ছবিতে। ১৯৭০ সালে জহির রায়হান পরিচালিত জীবন থেকে নেয়াতে তিনি "এ খাঁচা ভাংবো আমি কেমন করে" শীর্ষক গানের কথা লিখেন এবং নিজেই কন্ঠ দেন। ’৭০ এবং ’৮০'র দশকে উপহার দেন সাবিনা ইয়াসমীনের কন্ঠে "এ কি সোনার আলোয়", শহনাজ রহমতুল্লাহের কন্ঠে "এক নদী রক্ত পেরিয়ে" এর মতো গান। খান আতাউর রহমান প্রায় ৫০০ গানের গীতিকার। "এখনো অনেক রাত" চলচ্চিত্রের জন্য তিনি ২২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ গীতিকারের পুরস্কার অর্জন করেন।


title: মকসুদ জামিল মিন্টু

text: ১৯৮৮ সালে প্রথম আল মনসুর পরিচালিত "যেখানে দেখিবে ছাই" নাটকের আবহ সঙ্গীত পরিচালনা করেন। নব্বইয়ের দশকের শুরুতে তিনি হুমায়ূন আহমেদ পরিচালিত নাটকে আবহ সঙ্গীত পরিচালনা করেন এবং তার পর থেকে হুমায়ূন আহমেদের প্রায় সকল চলচ্চিত্রে তিনি সঙ্গীত পরিচালনা করেন। তবে তার চলচ্চিত্রে সঙ্গীত পরিচালনা শুরু হয় মতিন রহমান পরিচালিত "আগুন জ্বালো" চলচ্চিত্র দিয়ে। ১৯৯৯ সালে শ্রাবণ মেঘের দিন চলচ্চিত্রের সঙ্গীত পরিচালনা করে প্রথমবারের মত অর্জন করেন জাতীয় চলচ্চিত্র পুরস্কার। এই ছায়াছবির সুবীর নন্দীর কণ্ঠে "একটা ছিল সোনার কন্যা" গানটি দর্শক সমাদৃত হয়। এরপর তিনি হুমায়ূন আহমেদ পরিচালিত দুই দুয়ারী, চন্দ্রকথা, ও শ্যমল ছায়া চলচ্চিত্রের গানের সুর ও সঙ্গীত পরিচালনা করেন। তিনি হুমায়ূন আহমেদ পরিচালিত সর্বশেষ চলচ্চিত্র ঘেটুপুত্র কমলার একটি গানের সুর ও আরও চারটি গানের সঙ্গীত পরিচালনা করেন।


title: আপনি (টাইম বর্ষসেরা ব্যক্তিত্ব)

text: তুমি বা আপনি () যুক্তরাষ্ট্রভিত্তিক সাপ্তাহিকী টাইম সাময়িকী কর্তৃক প্রণীত ২০০৬ সালের বর্ষসেরা ব্যক্তিত্বের খেতাববিশেষ। ওয়ার্ল্ড ওয়াইড ওয়েবে লাখো লাখো, অগণিত ব্যবহারকারীদের অংশগ্রহণসহ উপস্থাপনাকারী হিসেবে আপনার অংশগ্রহণকে স্বীকৃতি দেয়া হয়েছে। গণু/লিনাক্স, উইন্ডোজ ইত্যাদি অপারেটিং সিস্টেমে উইকিপিডিয়াসহ বিভিন্ন উইকি, ইউটিউব, মাইস্পেস, ফেসবুক ও বহুবিধ ওয়েবসাইটে আপনার মূল্যবান অংশগ্রহণকারী আপনাকে মনোনয়ন দেয়া হয়।


title: আলেশিয়া কারা

text:
আলেশিয়া কারাচিওলো (; জন্ম জুলাই ১১, ১৯৯৬), যাকে সবাই পেশাগতভাবে আলেশিয়া কারা নামে চিনেন, একজন কানাডিয়ান গায়িকা এবং গীতিকার। ইউটিউবের বিভিন্ন আবহমান গানের শাব্দিক কভার করার পর, তিনি ড্যাফ জ্যাম রেকর্ডিং এর সাথে চুক্তিবদ্ধ হন, এবং তিনি তার প্রথম আত্বপ্রকাশকারী একক, "হিয়ার" প্রকাশ করেন, তার সেই এককটির জন্য তুলনামূলক ভাবে কম প্রচারণা করা হয়েছিল এবং তবুও এককটি প্রকাশ কাল পর থেকেই সবার কাছে জনপ্রিয়তা পেয়ে যায় আর এটি দীর্ঘ সময়ের জন্য সফলতা পেয়ে যায়, যাকে সাধারনত বলা হয় স্লিপার হিট। এককটি মার্কিন যুক্তরাষ্ট্রের সেরা এককের তালিকায় ৫ নম্বরে উঠে আসে তার সাথে কানাডাতেও সেরা ২০ নম্বরে উঠে আসে। ২০১৫ সালেকারা তার আত্বপ্রকাশকারী স্টুডিও অ্যালবাম, "ক্নো-ইট-অল" প্রকাশ করেন। পরবর্তীতে সেই বছরের মধ্যেই এই অ্যালবামটির তৃতীয় একক, "স্কারস ট্যু ইয়র বিউটিফুল" "বিলবোর্ড"হট ১০০ এর তালিকায় সেরা ১০ নম্বরে উঠে আসে। ২০১৭ সালে কারা, প্রযোজক যেডড কে ২০১৭-এ,দ্বৈতভাবে প্রযোজক যেডড কে"স্টে" এককটি তৈরীতে সহায়তা করেন, যেটি পরে "বিলবোর্ড"হট ১০০ এর তালিকায় সেরা ৭ নম্বরে পৌছে যায়, এটি তার সংগীত জীবনে সেরা ১০ নম্বরে মধ্যে স্থান পাওয়া একক গুলোর মধ্যে তৃতীয়।
কারাচিওলো কানাডার অন্টারিও রাজ্যের ব্রাপটন শহর থেকে, সেখানে তিনি কর্ডিনাল এম্ব্রোজিক ক্যথলিক সেকেন্ডারী স্কুলে ভর্তিহন। তিনি ইতালীয় বংশধর যা সিডেরনো, কালাব্রিয়া থেকে এসেছে; তার বাবার জন্মস্থান কানাডা, আর তার বাবার পিতা-মাতা ছিলেন ইতালীয়, এবং তার মা একজন ইতালীয় অভিবাসী। শিশু বয়স থেকেই , তিনি কবিতা লিখতেন এবং থিয়েটারে অভিনয় করতেন। ১০ বছর বয়সেই তিনি বাজানো শিখেন তার বয়স যখন ১৪ বছর, তখন তিনি তার পরিবেশিত গানের কভার সমূহ তার নিজের ইউটিউব চ্যানেলে পোষ্ট করা শুরু করেন।


title: কাইলি জেনার

text:
কাইলি ক্রিস্টেন জেনার (জন্ম আগষ্ট ১০, ১৯৯৭) একজন মার্কিন রেয়ালেটি টেলিভিশন ব্যক্তিত্ব, মডেল, অভিনেত্রী, উদ্যোক্তা, সামাজিক ব্যক্তিত্ব এবং সামাজিক গণমাধ্যম ব্যক্তিত্ব। তিনি ৯ বছর বয়স থেকেই ই! টেলিভিশন চ্যানেলের রেয়ালেটি টেলিভিশন সিরিজ "কিপিং আপ উইথ দ্য কার্দাশিয়ান্স" এর একজন অভিনয় শিল্পী হিসেবে সবার নিকট পরিচিত, তার নিজেস্ব ব্রান্ডের প্রসাধনী সামগ্রী এবং তার সামাজিক গণমাধ্যমে তার অতিশয় উপস্থিতি জন্য তিনি বহুল পরিচিত।
২০১২ সালে, তিনি পোশাকের ব্রান্ড পেকসান এবং তার পাশাপাশি তার বোন কেনদ্রাল কে সাথে নিয়ে একটি ভিন্ন মাত্রার বস্ত্রের ব্রান্ড তৈরী করেন, যেটির নাম দেওয়া হয় "কেনদ্রাল এবং কাইলি"। ২০১৫ সালে কাইলি তার নিজেস্ব ব্রান্ডের প্রসাধনী ব্যান্ড "কাইলি কসমেটিক্স" শুরু করেন, ঐ অ্যাপটি আইটিউন্স অ্যাপ স্টোরে ১ম স্থানে উঠে আসে।


title: ইউটিউব

text: নভেম্বর ১২, ২০১৪ ইউটিউব মোবাইল প্ল্যাটফর্মের উপর পটভূমি এবং অফলাইন প্লেব্যাক সঙ্গে বরাবর, ইউটিউব দ্বারা হোস্ট করা সরকারী মিউজিক ভিডিওর বিজ্ঞাপন মুক্ত প্লেব্যাক প্রদান, সঙ্গীত কী, একটি সাবস্ক্রিপশন মিউজিক স্ট্রিমিং সার্ভিস উদ্বোধন ঘোষণা। সঙ্গীত কী সঙ্গে একীভূত করা এবং গুগল প্লে মিউজিক বিদ্যমান “সব এক্সেস” সেবা প্রতিস্থাপন দেয়ার উদ্দেশ্যে করা হচ্ছে।


title: মার্কিপ্লায়ার

text: মার্ক এডওয়ার্ড ফিশবাখ (জন্ম জুন ২৮, ১৯৮৯), যিনি তার অনলাইন ছদ্মনাম মার্কিপ্লায়ার দ্বারা বেশি পরিচিত, হলেন একজন খ্যাতনামা মার্কিন ইউটিউব ব্যক্তিত্ব। তিনি হনুলুলু, হাওয়াইতে বড় হন, কিন্তু তিনি তার ক্যারিয়ার শুরু করেন সিনসিনাটি, ওহাইও, এবং বর্তমানে তিনি লস অ্যাঞ্জেলেস, ক্যালিফোর্নিয়ায় বসবাস করেন।


title: আনোয়ার জিবায়ী

text:
আনোয়ার জিবায়ী একজন মার্কিন ইন্টারনেট ব্যাক্তিত্ব, অভিনেতা এবং হাস্যরসকারী, তিনি বর্তমানে ভিডিও সেবাদানকারী অ্যাপ ইউটিউব, এবং পূর্বে ভাইন নামক ভিডিও ভিত্তিক অ্যাপে তার হাস্যরসমূলক ভিডিওর জন্য সবচেয়ে বেশি পরিচিত।
জিবায়ী প্রযোজনা প্রতিষ্ঠান সটস্ স্টুডিওস দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে। ইউটিউব এ তার অনুসারীর পরিমান ১.৬ মিলিয়নেরও বেশি।
জাবায়ী মূলত জনপ্রিয়তার কাতারে উঠে আসেন তার ভিডিও ভিত্তিক অ্যাপ ভাইন এর ভিডিও দ্বারা এবং তাকে সর্বকালের সেরা ভাইনারদের মধ্যে একজন হিসেবে বিবেচনা করা হয়। ২০১৬ সালে জাবায়ী বিনোদন ভিত্তিক প্রতিষ্ঠান সটস্ স্টুডিওস এর সাথে চুক্তিবদ্ধ হয়ে ভিডিও তৈরি শুরু করেন এবং তার ইউটিউব চ্যানেল চালু করেন।[
২০১৭ সালে জানুয়ারীতে, জাবায়ী ইউটিউবার মাইক তাইসনকে ইউটিউবে পাতা খুলতে সাহায্য করেন এবং তিনি আর তাইসন ঘনঘন একে অপরের চ্যানেলে একসাথে কাজ করছেন।
জিবায়ী, "কীস অব ক্রিসমাস" নামক চলচ্চিত্রে একটি ভূমিকায় অভিনয় করেন, সেখানে তার সাথে কাজ করেছিলেন তার সহকর্মী রুডি ম্যানকুসো, এছাড়া তাদের সাথে অভিনয় করেন মার্কিন গায়িকা মারিয়া ক্যারি এবং সঙ্গীত প্রযোজক ডিজে খালেদ।
২০১৭ সালের ১৭ই জুন ইতালীয় বিলাশবহুল ফ্যাশন হাউজ ডল্‌স এন্ড গাব্বানা ইতালির মিলান শহরে তাদের মেনস ফ্যাশন উইক এর বসন্ত/গ্রীষ্ম ২০১৮ নামক অনুষ্ঠানে, র‍্যাম্পে হাটার জন্য জাবায়ীকে আমন্ত্রন জানানো হয়।


title: রুডি ম্যানকুসো

text:
রুডি ম্যানকুসো একজন মার্কিন অভিনেতা, প্রযোজক, ইন্টারনেট ব্যক্তিত্ব, কোতুকাভিনেতা এবং সঙ্গীতঙ্গ। তিনি পূর্বে ভাইন এবং বর্তমানে ইউটিউব এ তার তার হাস্যরসাত্মক ভিডিওর জন্য প্রসিদ্ধ।
প্রযোজনা প্রতিষ্ঠান সটস্ স্টুডিও তার ইউটিবের ভিডিওগুলো তৈরি করতে বিনিয়োগ করে থাকে। তার অনেক ভিডিওগুলোই সুরেলা হাস্যরসের ধাচে রচিত। তার ইউটিউবে ২.৫ মিলিয়নেরও বেশি অনুসারী রয়েছে।


title: তারিক রামাদান

text: তিনি ৩০টি'র বেশি বই ও ৭০০টির অধিক প্রবন্ধের লেখক। বিশ্বের ইসলামি পুনর্জাগরণে বিশেষ করে পাশ্চাত্য ও সমকালীন বিশ্বে ইসলাম সম্পর্কিত তর্ক-বিতর্কে লেখা এবং বক্তৃতার মাধ্যমে তিনি অত্যন্ত তাৎপর্যপূর্ণ ভূমিকা রেখেছেন, রাখছেন। তিনি একাডেমিক লেকচার ছাড়াও বিশ্বজুড়ে তৃণমূল পর্যায়েও বক্তৃতাদান করে থাকেন। তার বক্তৃতার রেকর্ডগুলো প্রতিবছরে মিলিয়ন কপি বিক্রি হত আর এখন তার ইউটিউব ভিডিও গুলোতে অসংখ্য হিট পরে। তার শত্রু মিত্র নির্বিশেষে সবাই স্বীকার করে নেয় যে ইসলামী পূনর্জাগরনে তার সমসাময়িক কালে তার অবস্থান মধ্যগগনে। তার আলোচনার বিষয়ে থিওলোজি, ইসলামিক আইন এবং বিচার, অ্যাপ্লাইড এথিকস, সামাজিক ন্যায়বিচার, অর্থনীতি, রাজনীতি, ইন্টারফেইথ এবং ইন্ট্রাকমিউনিটি ডায়ালোগ।


title: ইভা গুতোস্কি

text:
ইভা মারিসল গুতোস্কি (সাধারনভাবে "মাইলাইফআসেভা" নামে অধিক পরিচিত) একজন ইউটিউব বিনোদনপ্রদানকারী সাথে তার আছে ৮ মিলিওনেরও বেশি অনুসরণকারী বা সাব্সক্রাইবার। তিনি "ভেরিয়েটলী" ম্যাগাজিনের করা "ফেইমচেন্জারর্স ডিজিটাল স্টার" নামক তালিকায়'s সেরা ৪র্থ অবস্থানে স্থান পেয়েছিলেন। । "পিপল" ম্যাগাজিন তাকে ইউটিউবের সবচেয়ে সেরা উদিয়মান তারকা হিসেবে আখ্যা দেয়। এছাড়াও তার নাম "বিলবোর্ড" ম্যাগাজিনের ' সামাজিক গনমাধ্যমের তারকাদের তালিকায় অন্তর্ভুক্ত করা হয়েছে। তিনি, তার জীবন এবং তার জীবনে নানা প্রতিকুল অবস্থায় সঙ্গে লড়াই সম্পর্কে লিখিত বই "মাই লাইফ আস ইভা: দ্য স্ট্রাগল ইস রিয়েল" এর লেখিকা। এবং তার একটি নিজেস্ব ইউটিউব রেড অনুষ্ঠান (ইউটিউব ভিত্তিক একটি অর্থ প্রদও স্ট্রিমিং সাব্সক্রিপসন পরিষেবা) রয়েছে, যেটির নাম "মি এন্ড মাই গ্রান্ডমা"।
২০১৭ সালের আগষ্ট মাসে, মার্কিন স্যাটেলাইট টেলিভিশন চ্যানেল এমটিভি ঘোষণা করে যে, গুতোস্কি এবং সাথে তার সহকর্মী ইউটিউবার, গ্যাবি হান্নাহ্ এবং গিগি গর্জিয়াস, সামাজিক গণমাধ্যম বৈচিত্র্যদানের অংশ হিসাবে পুনঃপ্রতিষ্ঠিত " টোটাল রিকোয়েষ্ট লাইভ " নামক অনুষ্ঠানটিতে অংশগ্রহণ করবেন।


title: শেরিল কারা স্যান্ডবার্গ

text: শেরিল কারা স্যান্ডবার্গ (/ˈsændbərɡ, bərɡ/) (জন্ম ২৮শে আগস্ট, ১৯৬৯) একজন আমেরিকান মহিলা ব্যবসায়ী। ২০১৩ সালের আগস্ট অনুযায়ী তিনি ফেসবুকের প্রধান অপারেটিং অফিসার। ২০১২ সালের জুনে তিনি পরিচালনা বোর্ডের বিদ্যমান সদস্যদের দ্বারা নির্বাচিত হয়ে প্রথম নারী সদস্য হিসেবে ফেসবুক বোর্ডে যোগদান করেন। ফেসবুকের আগে তিনি অনলাইন সেলস এন্ড অপারেশনের ভাইস প্রেসিডেন্ট ছিলেন। তিনি গুগলের সহপ্রতিষ্ঠান গুগল অর্গানাইজেশনের সাথেও জড়িত ছিলেন। গুগলের পূর্বে তিনি ইউনাইটেড স্টেটস সেক্রেটারি অফ ট্রেজারিতে প্রধান হিসেবে কাজ করেন। ২০১২ সালে তিনি টাইমস ম্যাগাজিনের মতে বিশ্বের সবচেয়ে প্রভাবশালী ১০০ জনের মধ্যে তালিকাভুক্ত হন। জানুয়ারী, ২০১৪ সালের হিসাব অনুযায়ী তার সম্পত্তির পরিমাণ ১ বিলিয়ন আমেরিকান ডলারেরও বেশি। তার প্রধান অর্থের উৎস হল ফেসবুক ও অন্যান্য কোম্পানির শেয়ার।


title: দুঙ্গা

text: কার্লোস কেটানো ব্লেদর্ন ভেরি (; ; জন্ম: ৩১ অক্টোবর, ১৯৬৩) আইজুতে জন্মগ্রহণকারী ব্রাজিলীয় ফুটবলের সাবেক মধ্যমাঠের রক্ষণাত্মক খেলোয়াড়। তবে তিনি দুঙ্গা নামেই সমধিক পরিচিত। ১৯৯৪ সালের ব্রাজিলের বিশ্বকাপ ফুটবল চ্যাম্পিয়ন দলের সদস্য ছিলেন তিনি। এরপর তিনি ব্রাজিল দলের কোচের দায়িত্ব পালন করেছেন। জাভি’র পাশাপাশি একমাত্র খেলোয়াড় হিসেবে বিশ্বকাপ, অলিম্পিক গেমস, কনফেডারেশন্স কাপ ও মহাদেশীয় চ্যাম্পিয়নশীপের ফাইনালে খেলার সৌভাগ্য অর্জন করেন তিনি।


title: ব্রাজিল জাতীয় ফুটবল দল

text: ১৯৫৮ সালে সুইডেনে অনুষ্ঠিত ফিফা বিশ্বকাপে ব্রাজিলের কোচ ভিসেন্তে ফিওলা দলে কিছু কঠোর নিয়ম আরোপ করেন। খেলোয়াড়দের চল্লিশটি ব্যাপার না করার আদেশ একটি তালিকা আকারে দেওয়া হয়। এসব নিয়মের মধ্যে ছিলো মাথায় হ্যাট পরিধান বা ছাতা ব্যবহার করা যাবে না, অফিসিয়াল ড্রেসে থাকা অবস্থায় ধূমপান করা যাবে না, দলের বাইরে থেকে পত্রিকা বা সাংবাদিকদের সাথে কথা বলা যাবে না ইত্যাদি। সেসময় ব্রাজিল ফুটবল দলই ছিলো একমাত্র দল যাদের নিজস্ব একজন মনঃস্তাত্বিক (কারণ ১৯৫০ সালের ফাইনালের দুঃসহ স্মৃতি তখনো কিছু খেলোয়াড়কে মানসিকভাবে অস্থিতিশীল করে রেখেছিলো) ও ডেন্টিস্ট (কারণ জাতিগত কারণে অনেক খেলোয়াড়েরই দাঁতের সমস্যায় ভুগতেন, এর ফলে দাঁতের সংক্রমণের কারণে তাঁদের মাঠের নৈপূণ্যতায় নেতিবাচক প্রভাব ফেলতো) ছিলো। সেসময় বাছাইপর্বের খেলাগুলো পর্যবেক্ষণের জন্য ব্রাজিল দলের পক্ষ থেকে একজন প্রতিনিধিকে ইউরোপে পাঠানো হয়েছিলো।


title: করিন্থিয়ান্স পলিস্তা স্পোর্ট ক্লাব

text: করিন্থিয়ান্স পলিস্তা স্পোর্ট ক্লাব (; ; ব্রাজিলের অত্যন্ত জনপ্রিয় ফুটবল ক্লাব। সচরাচর এটি তিমাও () বা (), করিঙ্গাও () কিংবা করিন্থিয়ান্স নামেই বিশ্বব্যাপী পরিচিত। দলটি ২০১২ সালের ফিফা ক্লাব বিশ্বকাপ জয় করে। সাও পাউলোভিত্তিক বহুক্রীড়ায় অংশগ্রহণকারী দলটি রাজ্য বিভাগে ক্যাম্পিওনাতো পলিস্তা এবং ব্রাজিলের শীর্ষ জাতীয় লীগ ক্যাম্পিওনাতো ব্রাজিলিইরোতে নিয়মিতভাবে অংশগ্রহণ করে। করিন্থিয়ান্স শীর্ষস্থানীয় ব্রাজিলের ফুটবল ক্লাবের সমন্বয়ে গড়া ক্লাব দোস ১৩-এর প্রতিষ্ঠাকালীন সদস্য।


title: ব্রাজিল জাতীয় ফুটবল দল

text: ব্রাজিল জাতীয় ফুটবল দল () হচ্ছে আন্তর্জাতিক ফুটবলে ব্রাজিলের প্রতিনিধিত্বকারী ফুটবল দল। এই দলটিকে নিয়ন্ত্রণে করে ব্রাজিলিয়ান ফুটবল কনফেডারেশন (সিবিএফ)। ১৯২৩ সালে আন্তর্জাতিক ফুটবল সংস্থা ফিফা’র সদস্য হয়। এরপূর্বেই ১৯১৬ সাল থেকে দক্ষিণ আমেরিকান ফুটবল কনফেডারেশন কনমেবলের অন্যতম সদস্য দেশ। ফিফা বিশ্বকাপের ইতিহাসে সবচেয়ে সফলতম দলটি হচ্ছে ব্রাজিল। এ পর্যন্ত দলটি পাঁচবার (১৯৫৮, ১৯৬২, ১৯৭০, ১৯৯৪ ও ২০০২) বিশ্বকাপ জয় করেছে যা একটি রেকর্ড। ফুটবলের ব্যাপারে একটি সাধারণ উক্তি হচ্ছে: ‘’, অর্থাৎ, ‘"ইংল্যান্ডের আবিষ্কার, আর ব্রাজিলের পরিপূর্ণতা দান"’। ফিফা’র বিশ্ব র‌্যাঙ্কিংয়ে বর্তমানে দেশটির অবস্থান দ্বিতীয়। কিন্তু অধিকাংশ সময়ই দলটি শীর্ষস্থানে ছিল। এছাড়া এলো’র রেটিং অনুসারে ব্রাজিল বিশ্বের অন্যতম শক্তিধর ফুটবল জাতি। এখন পর্যন্ত ব্রাজিল-ই একমাত্র দল যারা বিশ্বকাপের সবগুলো আসরেই অংশগ্রহণ করেছে।


title: ব্রাজিলীয় ফুটবল কনফেডারেশন

text: ব্রাজিলিয়ান ফুটবল কনফেডারেশন বা সিবিএফ ( অথবা ) ব্রাজিলের ফুটবলের সর্বোচ্চ ক্রীড়া পরিচালনা পর্ষদ। ৮ জুন, ১৯১৪ সালে "কনফেডারেসাও ব্রাসিলেইরা ডি ডেসপোরটোস" বা "সিবিডি" নামে প্রতিষ্ঠিত হয়েছিল যার অর্থ দাঁড়ায় 'ব্রাজিলিয়ান স্পোর্টস কনফেডারেশন'। এর প্রথম সভাপতি ছিলেন এলভারো জামিথ। কেম্পেওনাতো ব্রাসিলেইরো ডি ফুটবলের চারটি বিভাগ এবং কোপা ডো ব্রাসিলের ন্যায় ব্রাজিলের জাতীয় পর্যায়ের প্রতিযোগিতাগুলো আয়োজনে সংগঠকের ভূমিকা পালন করে। এছাড়াও সিবিএফ ব্রাজিল জাতীয় ফুটবল দল এবং ব্রাজিল জাতীয় মহিলা ফুটবল দলকে পরিচালনা করে থাকে। পেশাদারী পর্যায়ের ব্রাজিলের ফুটবল দলগুলো এর সদস্য। প্রাদেশিক সংস্থা যা স্টেট চ্যাম্পিয়নশীপের আয়োজক, এটিও সিবিএফের নিয়ন্ত্রণে কাজ করে থাকে। সদস্যভূক্ত প্রত্যেকটি ক্লাব সিবিএফ এবং প্রাদেশিক স্থানীয় সংস্থার সাথে সম্পৃক্ত।


title: পিনদারো ডি কার্ভালহো রড্রিগুয়েজ

text: ব্রাজিল জাতীয় ফুটবল দলের খেলোয়াড় হিসেবে ১৯১৪ সালে কোপা রোকা কাপ ও ১৯১৯ সালে দক্ষিণ আমেরিকা কাপ জয়ী দলের খেলোয়াড় ছিলেন। ২০ সেপ্টেম্বর, ১৯১৪ থেকে ২৯ মে, ১৯১৯ তারিখ পর্যন্ত ব্রাজিল জাতীয় ফুটবল দলের ৮ খেলায় অংশগ্রহণ করেন। ১ম বিশ্বকাপ ফুটবলে ব্রাজিলের প্রথম কোচের দায়িত্ব পালন করেন। তাঁর পরিচালনায় দল পাঁচটি খেলার ৪টিতে বিজয়ী হয় ও ১টি পরাজিত হয়।


title: পর্তুগাল জাতীয় ফুটবল দল

text: ২০০৩ সালে পর্তুগিজ ফুটবল ফেডারেশন ব্রাজিলের সাবেক বিশ্বকাপজয়ী কোচ লুইজ ফিলিপ স্কোলারিকেকোচ হিসেবে নিয়োগ দেয়। স্কোলারি ব্রাজিলের ২০০২ বিশ্বকাপজয়ী দলের কোচ ছিলেন। স্কোলারির সময় দলটি ২০০৪ সালের উয়েফা ইউরোপীয় চ্যাম্পিয়নশিপের ফাইনালে উত্তীর্ণ হয়। যদিও ফাইনালে তাঁরা গ্রিসের কাছে পরাজিত হয়। ২০০৮ সালে স্কোলারি ইংরেজ ফুটবল ক্লাব চেলসির দায়িত্ব নিয়ে ইংল্যান্ডে পাড়ি জমান। তখন পর্তুগাল জাতীয় দলের কোচ ও ম্যানেজারের দায়িত্ব পান কার্লোস কুয়েরোজ। পরবর্তীতে তাঁর সময়েই পর্তুগাল ২০১০ সালের বিশ্বকাপে খেলার যোগ্যতা অর্জন করে।


title: ভিসেন্তে ফিওলা

text: ১৯৫৮ সালে সুইডেনে অনুষ্ঠিত ফিফা বিশ্বকাপে ব্রাজিলের কোচ হিসেবে ফিওলা দলে কিছু কঠোর নিয়ম আরোপ করেন। খেলোয়াড়দের চল্লিশটি ব্যাপার না করার আদেশ একটি তালিকা আকারে দেওয়া হয়। এসব নিয়মের মধ্যে ছিলো মাথায় হ্যাট পরিধান বা ছাতা ব্যবহার করা যাবে না, অফিসিয়াল ড্রেসে থাকা অবস্থায় ধূমপান করা যাবে না, দলের বাইরে থেকে সাংবাদিকদের সাথে কথা বলা যাবে না ইত্যাদি। সেসময় ব্রাজিল ফুটবল দলই ছিলো একমাত্র দল যাদের নিজস্ব একজন মনঃস্তাত্বিক (কারণ ১৯৫০ সালের ফাইনালের দুঃসহ স্মৃতি তখনো কিছু খেলোয়াড়কে মানসিকভাবে অস্থিতিশীল করে রেখেছিলো) ও ডেন্টিস্ট (কারণ জাতিগত কারণে অনেক খেলোয়াড়েরই দাঁতের সমস্যায় ভুগতেন, এর ফলে দাঁতের সংক্রমণের কারণে তাঁদের মাঠের নৈপূণ্যতায় নেতিবাচক প্রভাব ফেলতো) ছিলো। সেসময় বাছাইপর্বের খেলাগুলো পর্যবেক্ষণের জন্য ব্রাজিল দলের পক্ষ থেকে একজন প্রতিনিধিকে ইউরোপে পাঠানো হয়েছিলো।


title: ব্রাজিল বনাম জার্মানি (২০১৪ ফিফা বিশ্বকাপ)

text: ব্রাজিল ম্যানেজার লুইস ফিলিপ স্কলারি একে "ব্রাজিলীয় জাতীয় ফুটবল দলের নিকৃষ্টতম পরাজয়" বলে আখ্যায়িত করেন এবং পরাজয়ে সকল দায় স্বীকার করেন। ভারপ্রাপ্ত অধিনায়ক ডেভিড লুইজ এবং গোলরক্ষক হুলিও সিজার দুজনেই ব্রাজিলের সাধারণ জনগণের কাছে ক্ষমাপ্রার্থনা করেন। জার্মানির ম্যানেজার জোয়াকিম লো বলেন যে তার দলের "একটি পরিষ্কার, স্থির খেলার কৌশল ছিল" যার জন্য পুরো দল শান্ত ছিল এবং তিনি বুঝতে পারেন যে ব্রাজিল "ভেঙে পড়ছে। এবং তারা এর সুযোগ নেয়।" সাংবাদিক মিগুয়েল ডেলানে এই ম্যাচটিকে "মিনেইরাজো" ("Mineirazo") বলে আখ্যায়িত করেন।. টনি ক্রুজ, একজন জার্মান খেলোয়াড় এবং গোলদাতা বলেন "যদিও এটি একটি ভাল খেলা ছিল, তবুও এটি আমাদের শ্রেষ্ঠ খেলা ছিল না"।


title: ব্রাজিল জাতীয় অনূর্ধ্ব-১৭ ফুটবল দল

text: ব্রাজিল জাতীয় অনূর্ধ্ব-১৭ ফুটবল দল, ব্রাজিল অনূর্ধ্ব-১৭ বা সেলেসাও সাব-১৭ নামেও পরিচিত, অনূর্ধ্ব-১৭ পর্যায়ে ফুটবলে ব্রাজিলের প্রতিনিধিত্ব করে। ব্রাজিলের ফুটবলের নিয়ন্ত্রণকারী সংস্থা ব্রাজিলীয় ফুটবল কনফেডারেশন এই দলের নিয়ন্ত্রণ করে। এই দলের প্রধান কোচ কার্লস আমাদেউ। ব্রাজিল অনূর্ধ্ব-১৭ দল দ্বিতীয় সর্বোচ্চ ৩ বারের ফিফা অনূর্ধ্ব-১৭ বিশ্বকাপ বিজয়ী এবং ১২ বারের দক্ষিণ আমেরিকান অ-১৭ চ্যাম্পিয়নশিপ বিজয়ী।


title: রেনিটিডিন

text: রেনিটিডিন () হচ্ছে এমন একটি ওষুধ যা গ্যাস্ট্রিক এসিড উৎপাদন কমাতে ব্যবহার করা হয়। এটা পেপ্টিক আলসার, গ্যাস্ট্রইসোফেজিয়াল রিফ্লাক্স রোগ জলিনজার-এলিসন সিন্ড্রোম রোগের চিকিৎসায় ব্যবহৃত হয়। হাইভস বা আরটিকেরিয়ার চিকিৎসায় উপকার পাবার প্রমাণ রয়েছে। এটা মুখে এবং মাংসপেশিতে বা শিরায় ইনজেকশন এর মাধ্যমে দেয়া হয়।


title: ওটিটিস মিডিয়া

text:
কানের ভেতরে বা বাইরে যে কোন অংশে সংক্রমণজনিত প্রদাহকে ওটিটিস বলে। কানের মধ্যকর্ণ এ সংক্রমণজনিত প্রদাহকে বলা হয় ওটিটিস মিডিয়া বা মধ্যবর্তী কানের সংক্রমণ। স্থায়িত্বের ভিত্তিতে ওটিটিস মিডিয়া দুরকম হতে পারেঃ (১) স্বল্পস্থায়ী (acute otitis media) ও (২) দীর্ঘস্থায়ী(chronic otitis media)। এদুধরনের কর্ণপ্রদাহ যথাক্রমে তীব্র কর্ণপ্রদাহ ও তরল জমাট কর্ণপ্রদাহ ও বলে।
ঠান্ডা লেগেছে এমন মানুষের কানে অবস্থিত ইউস্টেশিয়ান নালি সঠিকভাবে কাজ করতে পারে না, ফলে মধ্যকর্ণে তরল পদার্থ আটকা পড়ে যায়। ইউস্টেশিয়ান নালির মাধ্যমে মধ্যকর্ণ কন্ঠনালি ও নাকের সঙে যুক্ত থাকে এবং বায়ু ও তরল পদার্থকে মধ্যকর্ণে প্রবেশ ও ত্যাগে সাহায্যে করে।কিন্তু এ তরল যদি ইউস্টেশিয়ান নালির ভেতর আটকা পড়ে যায় এবং কোনোভাবে ব্যাকটেরিয়া বা ভাইরাস এ সংক্রমিত হলে মধ্যকর্ণ উত্তেজিত হয় ও পুঁজে ভরে যায়। তখন কানে প্রচন্ড ব্যথাযুক্ত অবস্থাকে অ্যাকিউট ওটিটিস মিডিয়া বলে। দুই থেকে চার সপ্তাহের মধ্যে এ যন্ত্রণাময় অবস্থা স্বাভাবিক হয়ে আসে।
কর্ণপ্রদাহের চিকিৎসা করা হোক বা নাহোক,দুই থেকে চার সপ্তাহের মধ্যে যদি সংক্রমণ না সরে তাহলে প্রদাহ দীর্ঘস্থায়ি হয়, এ অবস্থাকে ক্রোনিক ওটিটিস মিডিয়া বলে। এর ফলে কানের পর্দা স্থায়ীভাবে ক্ষতিগ্রস্ত হতে পারে এবং সংক্রমণ মধ্যকর্ণের আশেপাশে ছড়াতে পারে। মাঝেমধ্যে এ ধরনের কর্ণপ্রদাহ সেরে গেলেও তরল পদার্থ থেকে যায়। এবং এ কারণ এ কানের পর্দা সঠিকভাবে শব্দতরঙ পরিবহনে ব্যর্থ হয়। আরও কয়েক সপ্তাহ বা মাস পেরিয়ে গেলে মধ্যকানের তরল পদার্থ ঘন আঠার মত হয়ে যায়। তখন শ্রবণ এ আরও বেশি ব্যাঘাত ঘটে এবং এ অবস্থাকে তরল জমাট ওটিটিস মিডিয়া বলে।
ক্রোনিক ওটিটিস মিডিয়ার আরেক ধরন আছে, তার নাম পুঁজ নির্গমন ক্রোনিক ওটিটিস মিডিয়া(chronic suppurative otitis media)। যে ক্রোনিক ওটিটিস মিডিয়ার কানের পর্দা ফুটো হয়ে যায় এবং কয়েক সপ্তাহ বা তারও বেশি সময় মধ্যকর্ণ এর ভেতর সক্রিয় ব্যাক্টেরিয়াল সংক্রমণ অব্যাহত থাকলে প্রচুর পরিমাণ পুজ কানের বাইরে গড়িয়ে পড়ে তখন এ অবস্থাকে "পুজ-নির্গমন-ক্রোনিক-ওটিটিস মিডিয়া " বলে।


title: মানসিক রোগ

text: অনেক মানসিক রোগের জন্য একটি প্রধান ব্যবস্থা হল মানসিক ওষুধ প্রয়োগ যার আবার ভিন্ন ভিন্ন প্রধান গ্রুপ আছে । ক্লিনিকাল বিষণ্ণতা চিকিৎসার জন্য এন্টিডিপ্রেসেন্টস ব্যবহৃত হয়, পাশাপাশি প্রায়ই উদ্বেগ এবং অন্যান্য রোগের পরিসীমা নির্ণয়ের জন্য এই ব্যবস্থা প্রয়োগ করা হয় । Anxiolytics (বায়ুসংক্রান্ত সহ) উদ্বেগ জনিত রোগ এবং এর সাথে সম্পর্কিত সমস্যা যেমন অনিদ্রা জনিত রোগের জন্য ব্যবহৃত হয় । মুড স্টেবিলাইজার মূলত বাইপোলার ডিসঅর্ডারের জন্য ব্যবহৃত হয় । এন্টিসাইকোটিক্স সাইকোফ্রেনিয়ার ইতিবাচক উপসর্গের জন্য বিশেষ করে মানসিক রোগের জন্য ব্যবহার করা হয় । স্টিমুলান্টস সাধারণত এডিএইচডি এর জন্য ব্যবহৃত হয়।


title: টাইফয়েড জ্বর

text: অধিকাংশ ক্ষেত্রে টাইফয়েড প্রাণঘাতী নয়।অ্যান্টিবায়োটিক যেমন অ্যাম্পিসিলিন,ক্লোরাম্ফেনিকল,অ্যামক্সিসিলিন,সিপ্রোফ্লক্সাসিন ইত্যাদি টাইফয়েড চিকিৎসায় ব্যবহার করা হয়। চিকিৎসায় এ রোগে মৃত্যুর হার ১% এ নেমে আসে। পর্যাপ্ত পরিমাণে পানি ও স্যালাইন গ্রহণ করতে হবে।


title: ওটিটিস মিডিয়া

text:
ওটিটিস মিডিয়া হচ্ছে বিশেষ করে শিশুদের শ্বাসনালির উপরের অংশ এর সংক্রমণজনিত একটি অসুখ। বিভিন্ন ধরনের ওটিটিস মিডিয়া থাকলেও পরস্পরের মধ্যে পার্থক্য সামান্যই। ওটিটিস মিডিয়ার লক্ষণগুলো হলোঃ-
কান চুলকানো ও জোরে কান টানা; অতিরিক্ত কান্নাকাটি ;লোকজনকে ব্যতিব্যস্ত করে তোলা ; ঘুমএ ব্যাঘাত ;১০০.৪°F এর বেশি দেহতাপসহ জ্বর আসা;প্রচন্ডরকম এর মাথাব্যথা করা;ক্ষুধামান্দ্য, কাশি ও নাক দিয়ে পানি ঝরা ;কান ব্যথা ও কানে চাপ অনুভব করা ;কান ভোঁ ভোঁ করা বা গুন-গুন ধ্বনি শোনা ; বমি বা ডায়রিয়া;কানের পর্দাফেটে গেলে পিনা গড়িয়ে তরল পদার্থ নির্গমন; দেহের ভারসাম্য রক্ষায় সমস্যা;এবং শ্রবণ সমস্যা(শ্রবণশক্তি হ্রাস থেকে বধিরতা)
ওটিটিস মিডিয়া যেহেতু শিশুদের অসুখ হিসেবে পরিচিত তাই দেশের ভবিষ্যত বংশধরদের নিরোগ দেহ কামনায় উদগ্রীব থাকাটাই স্বাভাবিক। এ রোগে আক্রান্ত হলে ধুমপান এড়িয়ে চলতে হবে (নিজের ক্ষেত্রে) বা শিশুকে অন্যের ধুমপানের আওতামুক্ত রাখতে হবে ;বায়ুদূষণ থেকে দূরে থাকতে হবে ;নিজেকে ও শিশুকে অনাক্রম্য করে রাখতে হবে ;এক বছর বা তারও বেশি কাল পর্যন্ত মায়ের বুকের দুধ খাওয়াতে হবে ; বোতলে দুধ খাওয়াতে হলে শিশুকে উলম্ব অবস্থায় খাওয়াতে হবে ;কানের পাশে সেঁক দিতে হবে ; বিশেষজ্ঞ ডাক্তারের পরামর্শ এ ব্যথা ও জীবানুনাশক ওষুধ বা কানের ড্রপ ব্যবহার করতে হবে ; যারা ঘনঘন এ অসুখে ভুগে তাদের ক্ষেত্রে চিকিৎসকরা টিমপেনোস্টোমি টিউব (tympanostomy tube)নামে বিশেষ নালীর সাহায্যে বিশেষ চিকিৎসা করে থাকেন।


title: জলাতংক

text:
রেবিজ ভাইরাসের সুপ্তাবস্থা অনেক বেশি হওয়ায় টিকা দেওয়ার পরে প্রতিরোধক ইমিউনিটি তৈরির জন্য পর্যাপ্ত সময় থাকে তাই এই ভ্যাকসিন পোস্ট-এক্সপোজার প্রোফাইল্যাক্সিস হিসেবে নিয়মিত রূটিনমাফিক ব্যবহার করা হয়।সাধারণত আক্রান্ত হওয়ার দশ দিনের মধ্যে দিলেও ক্সজ হওয়ার সম্ভাবনা থাকে।
ক্ষতস্থানটি সাবান ও পানি দিয়ে কমপক্ষে ১৫ মিনিট ধৌত করতে হবে অতঃপর আয়োডিন দ্রবণ দিয়ে পুনরায় পরিস্কার করতে হবে।
টিটেনাস টিকাও দেবার কথা বিবেচনা করতে হবে। পোস্ট-এক্সপোজার প্রোফাইল্যাক্সিসের মধ্যে টিকা ও হিউম্যান রেবিজ ইমিউনোগ্লোবিউলিন(RIG) উভয়ই অন্তর্ভূক্ত। হিউম্যান ডিপ্লয়েড সেল ভ্যাকসিনের পাঁচটি ডোজ ০,৩,৭,১৪ ও ২৮ তম দিনে দেওয়া হয়। তবে ৯০তম দিনে আরেকটি বুস্টার ডোজ দেওয়া যেতে পারে।RIG শুধু একবার প্রথমদিনে দেওয়া হয়। এটি মূলত ক্ষতস্থানে বেশি দিতে হয়, বাকি অংশটুকু মাংসপেশিতে দিতে হয়। টিকার মধ্যে নিষ্ক্রয় রেবিজ ভাইরাস থাকে পক্ষান্তরে ইমিউনোগ্লোবিউলিন হলো অ্যান্টিণবডি তাই এই দুটি ইনজেকশন শরীরের দুটি ভিন্ন জায়গায় পর্যাপ্ত দূরত্ব বজায় রেখে দিতে হয় নতুবা RIG মধ্যস্থিত অ্যান্টিবডি ভাইরাসটিকে অকেজো করে দিবে এবং টিকার কার্যকারিতা নষ্ট হয়ে যাবে। যদি কামড় প্রদানকারী প্রাণীকে ধরে ফেলা যায় তাহলে ১০ দিন তাকে পর্যবেক্ষণে রাখতে হবে। যদি প্রাণীটির মধ্যে আক্রান্ত হওয়ার লক্ষণ প্রকাশ পায় তাহলে তাকে মেরে ফেলা উচিত।


title: হেপাটাইটিস বি

text: ১৯৮২ সাল থেকে টীকার মাধ্যমে এ রোগ প্রতিরোধ করা সম্ভব। বিশ্ব স্বাস্থ্য সংস্থার মতে জন্মের প্রথম দিনেই এ রোগের টীকা নেয়া উচিত। সম্পূর্ণ সুরক্ষার জন্য আরও ২-৩ টি ডোজ নেয়া প্রয়োজন। প্রায় ৯৫% ক্ষেত্রেই এই টীকা কাজ করে। জাতীয় কর্মসূচীর অংশ হিসেবে ২০০৬ থেকে বিশ্বের প্রায় ১৮০ টি দেশে এই রগের প্রতিষেধক টীকা দেয়া হয়। এটা সুপারিশ করা হয়ে থাকে যে সব ধরণের রক্ত আদান-প্রদানের পূর্বে পরীক্ষা করে দেখা এবং সংক্রমণ প্রতিহত করার জন্য কনডম ব্যবহার করা। প্রাথমিক সংক্রমণের ক্ষেত্রে, রোগের লক্ষ্মণ অনুযায়ী রোগীর যত্ন নেওয়া হয়। দীর্ঘস্থায়ী আক্রান্ত রোগীদের বেলায়, টেনোফোবির বা ইন্টারফেরোনের মতো সংক্রমণ ধ্বংসকারী ওষুধ কার্যকর হতে পারে; যদিও, ওষুধগুলো অনেক দামী। সিরোসিসের জন্য অনেক সময় যকৃত প্রতিস্থাপন করা হয়ে থাকে।


title: এমোক্সিসিলিন

text: এমোক্সিসিলিন বহুসংখ্যক সংক্রামণের বিরুদ্ধে কাজ করে যেমন – একিউট ওটাইটিস মিডিয়া, স্ট্রেপটোকক্কাল ফেরিঞ্জাইটিস, নিউমোনিয়া, ত্বক সংক্রামণ (Skin Infection), মূত্রনালীর সংক্রামণ (ইউরিনারী ট্রাক ইনফেকশন), লাইম রোগ ও ক্লামাইডিয়া সংক্রামণ। ব্যাকটেরিয়াল এন্ডোকার্ডাইটিস প্রতিরোধে বিশেষ করে যাদের দন্ত শল্য চিকিৎসা হয়েছে ও প্লীহাহীন ব্যক্তির স্ট্রেপটোকক্কাস সংক্রমণ প্রতিরোধে এবং এনথ্রাক্স প্রতিরোধ ও চিকিৎসায় ব্যবহৃত হয়। এটি সিস্টিক এক্‌নি চিকিৎসায়ও ব্যবহৃত হয়। অপরদিকে, ইউকে (যুক্তরাজ্য) এন্ডোকার্ডাইটিস সংক্রমনে প্রতিষেধক (prophylaxis) হিসেবে ব্যবহারের অনুমতি দেয় নি। এই পরামর্শ মোতাবেক সংক্রামণের হারের কোন পরিবর্তন আসেনি।


title: ওমিপ্রাজল

text:
ওমিপ্রাজল () হলো একটি প্রোটন পাম্প ইনহিবিটর যা পাকস্থলীর এসিড নিঃসরণকে নিবৃত করে এবং এটি পেপটিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, জলিনজার-এলিসন সিন্ড্রোম এর চিকিৎসায় ব্যবহৃত হয়। এটি ঊর্ধ্ব অন্ত্রঘটিত রক্তক্ষরণ প্রতিরোধে ব্যবহৃত হয়।
সাধারণ পার্শ্বপ্রতিক্রিয়াসমূহ হলো বমিভাব, বমি, মাথাব্যথা, পেটফাঁপা ইত্যাদি। গুরুতর পার্শ্বপ্রতিক্রিয়ার মধ্যে অন্যতম হচ্ছে ক্লোস্ট্রিডিয়াম ডিফিসিল কোলাইটিস, নিউমোনিয়া ও অস্থিক্ষয়ের ঝুঁকি বৃদ্ধি। এটি সেবনের ফলে পাকস্থলীর ক্যান্সারের উপসর্গসমূহ প্রশমিত হয় ফলে রোগ নির্ণয় বিলম্বিত হতে পারে। এটি গর্ভাবস্থায় নিরাপদ কিনা এই ব্যাপারে সন্দেহ রয়েছে।


title: প্রজেক্ট ৫২৩

text: সাকসিনিক এসিড ব্যবহার করে ডিহাইড্রোআর্টেমিসিনিন (ডিএইচএ) থেকে আর্টেসুনেট পৃথক করা হয়। এটি রাসায়নিকভাবে অসাধারণ স্থায়ী এবং আর্টেমিসিনিনগুলোর মধ্যে একমাত্র ওষুধ যাকে মুখ দিয়ে নেয়ার ওষুধ ও মলনালী দেয়ার ক্যাপস্যুল এবং ইন্ট্রাভেনাস ইনজেকশনে পরিণত করা হয়েছে। মেডিকেল পরীক্ষায় দেখা গেছে ‘’প্লাজমোডিয়াম ফ্যালসিপ্যারাম” ঘটিত ভয়াবহ ম্যালেরিয়ার বিরুদ্ধে এটি সর্বাধিক কার্যকরী ওষুধ। বিশ্ব স্বাস্থ্য সংস্থা ২০০৬ সালে সুস্পষ্টভাবে এটিকে জটিল ম্যালেরিয়ার প্রথম সারির চিকিৎসায় একমাত্র ওষুধ হিসেবে স্বীকৃতি দিয়েছে (তবে ওষুধের বিরুদ্ধে প্রতিরোধ ঠেকানোর জন্য অন্যান্য ম্যালেরিয়া প্রতিরোধী ওষুধের সাথে এর সমন্বিত ওষুধ) এবং এটি বিশ্ব স্বাস্থ্য সংস্থার প্রয়োজনীয় ওষুধের তালিকার অন্তর্ভুক্ত। আর্টেসুনেটের সমন্বিত ওষুধ (যেমন আর্টেসুনেট/অ্যামডিয়াকুইন and artesunate/mefloquine) আর্টেমিথার-ভিত্তিক ওষুধগুলো থেকে বেশি কার্যকর।


title: ভারতে কোম্পানি শাসন

text: ১৬০০ সালে "দ্য কোম্পানি অফ মার্চেন্টস অফ লন্ডন ট্রেডিং ইনটু দি ইস্ট ইন্ডিজ" নামে ব্রিটিশ ইস্ট ইন্ডিয়া কোম্পানি (এরপর থেকে শুধুমাত্র "কোম্পানি" নামে উল্লিখিত হবে) প্রতিষ্ঠিত হয়। ১৬১২ সালে মুঘল সম্রাট জাহাঙ্গীর পশ্চিম উপকূলের সুরাট বন্দরে কোম্পানিকে বাণিজ্যকুঠি স্থাপনের অনুমতি প্রদান করেন। ১৬৪০ সালে বিজয়নগর সম্রাটের কাছ থেকে অনুরূপ একটি অনুমতি আদায় করে দক্ষিণ-পূর্ব উপকূলে মাদ্রাজে কোম্পানি দ্বিতীয় বাণিজ্যকুঠিটি স্থাপন করে। সুরাটের অদূরে বোম্বাই দ্বীপটি পূর্বে পর্তুগিজ উপনিবেশ ছিল। দ্বিতীয় চার্লসের সঙ্গে ক্যাথারিন অফ ব্র্যাগাঞ্জার বিবাহের যৌতুক স্বরূপ দ্বীপটি ইংল্যান্ডের হাতে তুলে দেওয়া হয়। ১৬৬৮ সালে কোম্পানি দ্বীপটি ইজারা নেয়। দুই দশক পরে কোম্পানি পূর্ব উপকূলেও আধিপত্য বিস্তারে প্রয়াসী হয়। গাঙ্গেয় বদ্বীপ অঞ্চলে কলকাতায় তারা একটি বাণিজ্যকুঠি স্থাপন করে। এই সময় পর্তুগিজ, ডাচ, ফরাসি ও ড্যানিশ বণিকেরা নিজ নিজ "কোম্পানি" স্থাপন করে এই অঞ্চলে ব্যবসাবাণিজ্য চালাচ্ছিল। এখানে ইংরেজ কোম্পানির বাণিজ্যের সূত্রপাত ঘটে খুবই সাদামাটাভাবে। তাই এই সময় ভারতীয় উপমহাদেশে এদের ভবিষ্যৎ একাধিপত্যের বিষয়টি আগে থেকে আন্দাজ করা সম্ভবপর হয়নি।


title: কিরণচন্দ্র মুখোপাধ্যায়

text: কিরণচন্দ্র মুখোপাধ্যায় () (১৮৯৩ - ১২ ডিসেম্বর, ১৯৫৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২০-এর দশকে দিঘলিয়া উপজেলার সেনহাটি গ্রামের প্রখ্যাত বিপ্লবী অতুল সেন, রসিকলাল দাস, অনুজাচরণ সেন, রতিকান্ত দত্তের সংস্পর্শে আসেন। প্রথম মহাযুদ্ধের সময় ভারত-জার্মান ষড়যন্ত্রে অংশগ্রহণ করবার জন্য ১৯১৬ সনে গ্রেপ্তার হন। ১৯১৯ সনে মুক্ত হয়ে অসহযোগ আন্দোলনের সমর্থনে "সারভেন্ট" পত্রিকা প্রকাশনায় শামসুন্দর চক্রবর্তী, পূর্ণচন্দ্র দাস প্রভৃতিকে বিশেষভাবে সাহায্য করেন। ১৯২৪ সনে চার্লস টেগার্ট ভ্রমে আর্ন্সট ডে সাহেবকে হত্যা করা হলে গোপীনাথ সাহা ও অন্যান্যদের সঙ্গে তিনিও গ্রেপ্তার হয়ে পাঁচ বছরের জন্য কারারুদ্ধ হন। তাঁর রচিত গ্রন্থ হচ্ছে "চন্দ্রগুপ্ত-গুরু চাণক্য" ও "শিবাজি-গুরু রামদাসস্বামী"।


title: সূর্য সেন

text: সূর্য সেন (জন্ম: ২২ মার্চ, ১৮৯৪ - মৃত্যু: ১২ জানুয়ারি, ১৯৩৪) বা সূর্যকুমার সেন, ডাকনাম কালু, যিনি মাস্টারদা নামে সমধিক পরিচিত। ভারতবর্ষের ব্রিটিশ বিরোধী স্বাধীনতা আন্দোলনের অন্যতম নেতা হিসেবে পরিচিত ব্যক্তিত্ব। পূর্ববঙ্গে জন্ম নেয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং নিজ জীবন বলিদান করেন। সূর্যসেনের বাহিনী কয়েকদিনের জন্যে ব্রিটিশ শাসনকে চট্টগ্রাম এলাকা থেকে নিশ্চিহ্ন করে দিয়েছিল। সূর্য সেনের অন্যতম সাথী বিপ্লবী অনন্ত সিংহের ভাষায় ""কে জানতো যে আত্মজিজ্ঞাসায় মগ্ন সেই নিরীহ শিক্ষকের স্থির প্রশান্ত চোখ দুটি একদিন জ্বলে উঠে মাতৃভূমির দ্বিশতাব্দীব্যাপি অত্যাচারের প্রতিশোধ নিতে উদ্যত হবে? ১৮৫৭ সালে সিপাহী বিদ্রোহ দমনের জন্য বর্বর অমানুষিক অত্যাচারের প্রতিশোধ, জালিয়ানওয়ালাবাগের নৃশংস হত্যাকান্ডের প্রতিশোধ! কে জানতো সেই শীর্ন বাহু ও ততোধিক শীর্ন পদযুগলের অধিকারী একদিন সাম্রাজ্যবাদী ইংরেজ রাজশক্তির বৃহত্তম আয়োজনকে ব্যর্থ করে - তার সমস্ত ক্ষমতাকে উপহাস করে বৎসরের পর বৎসর চট্টগ্রামের গ্রামে গ্রামে বিদ্রোহের আগুন জ্বালিয়ে তুলবে?""


title: কক্সবাজার

text: কক্সবাজার নামটি এসেছে ক্যাপ্টেন হিরাম কক্স নামে ব্রিটিশ ইস্ট ইন্ডিয়া কোম্পানির এক অফিসারের নাম থেকে। কক্সবাজারের আগের নাম ছিল পালংকি। ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাঙলার গভর্ণর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন। এবং শরণার্থীদের পুণর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। কক্সবাজার থানা প্রথম প্রতিষ্ঠিত হয় ১৮৫৪ সালে এবং পৌরসভা গঠিত হয় ১৮৬৯ সালে।


title: ঠাকুর পরিবার

text:
পূর্বে পরিবারটির পদবি ছিল কুশারী৷ঠাকুরদের এক পূর্বপুরুষ দীননাথ ছিলেন রাঢ়ী ব্রাহ্মণ৷তিনি বর্ধমান জেলায় কুশ নামক একটি গ্রাম ভূমিদান হিসাবে পান৷এরপর তিনি দীননাথ কুশারী নামে পরিচিত হন৷
পরবর্তীকালে কুশারীরা বর্ধমান থেকে সারা বাংলায় ছড়িয়ে যায়৷একটি শাখা যায় যশোরে৷ পরবর্তীকালে পঞ্চানন ও শুকদেব নামে দু’জন কুশারী গোবিন্দপুরএ বসত গড়ে তোলেন, যা পরবর্তীতে রূপান্তরিত কলকাতা শহরের একটি গ্রাম। তারা জাহাজ ব্যবসায় জড়িত হয়ে পড়েন। ব্রাহ্মণ হবার কারণে প্রতিবেশীরা তাদের ঠাকুরমশাই বলে ডাকতেন। ব্রিটিশরা দেশের ক্ষমতা অধিগ্রহণের পর “ঠাকুর” তাদের পারিবারিক পদবীতে রূপান্তরিত হয়। ইংরেজদের সুবিধার্থে তা ‘Tagore’ বা ‘ট্যাগোর’ এ রূপান্তরিত হয়।


title: কন্যাকুমারী

text:
কন্যাকুমারী (তামিল: கன்னியாகுமரி) () ভারতের তামিলনাড়ু রাজ্যের কন্যাকুমারী জেলার অন্তর্গত একটি শহর। এই শহরটি ভারতের মূল ভূখণ্ডের দক্ষিণতম বিন্দুতে অবস্থিত। অন্তরীপটি ভারতের পশ্চিম উপকূল ধরে প্রসারিত পশ্চিমঘাট পর্বতমালার এলাচ পর্বতশ্রেণীর (Cardamom Hills) দক্ষিণতম প্রান্তে অবস্থিত। কন্যাকুমারী জেলার সদর শহর নাগেরকইল এই শহর থেকে ২২ কিলোমিটার দূরে অবস্থিত। কন্যাকুমারী একটি জনপ্রিয় পর্যটন কেন্দ্র। প্রাচীনকালেও কন্যাকুমারী ছিল তামিলাকাম বা প্রাচীন তামিল দেশের দক্ষিণতম অঞ্চল। কন্যাকুমারী নামটি এসেছে হিন্দু দেবী কন্যাকুমারীর (যাঁর স্থানীয় নাম কুমারী আম্মান) নামানুসারে। এই শহরের সৈকত অঞ্চলে যেখানে আরব সাগর, ভারত মহাসাগর ও বঙ্গোপসাগর পরস্পর মিলিত হয়েছে, সেখানেই দেবী কুমারীর মন্দির অবস্থিত।
এই শহরের প্রধান পর্যটনকেন্দ্রগুলি হল দেবী কুমারীর মন্দির, বিবেকানন্দ রক মেমোরিয়াল, প্রাচীন তামিল কবি তিরুবল্লুবরের ১৩৩ ফিট উঁচু মূর্তি এবং গান্ধীমণ্ডপম্ (ভারত মহাসাগরের জলে মহাত্মা গান্ধীর চিতাভষ্ম বিসর্জনের আগে এখানে তা রাখা হয়েছিল)।


title: কামিনীকুমার ঘোষ

text: কামিনীকুমার ঘোষ (জানুয়ারি ১, ১৮৮৮ - এপ্রিল ২৪, ১৯৭১) যিনি রায় সাহেব নামে পরিচিত, একজন বাঙালি সমাজসেবক, শিক্ষাবিদ এবং ব্রিটিশ বিরোধী আন্দোলনের একজন সক্রিয় নেতা, চট্টগ্রামের শিক্ষা বিস্তারে যার অবদান চির স্মরণীয়।


title: কলকাতার কিংবদন্তির ব্যক্তিত্ব

text: ঊমিচাঁদ (আমিনচাঁদ বা আমীরচাঁদ নামেও পরিচিত) ছিলেন শিখ সম্প্রদায়ের একজন ব্যবসায়ী। ব্রিটিশরা যখন এদেশে আধিপত্য বিস্তার করতে শুরু করেছে, সেই সময় নাগাদ তিনি অমৃতসর থেকে কলকাতায় চলে আসেন। ব্রিটিশদের এদেশে প্রতিষ্ঠা অর্জনের পেছনে তাঁর বড় ভূমিকা ছিল। ব্রিটিশ ইস্ট ইন্ডিয়া কোম্পানীর সাথে ব্যবসা করে তিনি অনেক অর্থ উপার্জন করেন আর মৃত্যুকালে তাঁর সমস্ত সম্পত্তি ধর্মীয় কাজের উদ্দেশ্যে দান করে যান। তাঁকে অনেকসময়ে 'তাঁর সময়ের রথ্‌স্‌চাইল্ড' বলা হয়—আর বাংলা তথা ভারতবর্ষের ইতিহাসে তাঁর নাম রয়ে যাবে রবার্ট ক্লাইভের হাতে আত্মসমর্পণকারী হিসাবে।


title: চারুচন্দ্র অধিকারী

text: চারুচন্দ্র অধিকারী () (১৮৬৮ - ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। বিপ্লবী কার্যকলাপের জন্য কারাবাস করেন। তিনি ব্রিটিশ রাজের জেলে মোট ১২ বছর বন্দি ছিলেন।


title: কৃষ্ণকুমার চৌধুরী

text: কৃষ্ণকুমার চৌধুরী () (আনু. ১৯১৮ - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয় এবং ১৯৩৪ সনের ৭ জানুয়ারি তাঁর ফাঁসি বহরমপুর জেলে কার্যকর করা হয়। একই দিন হরেন্দ্রনাথ চক্রবর্তী মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।


title: স্কট ইভানস (অভিনেতা)

text: "ওয়ান লাইফ টু লিভ" ধারাবাহিকে স্কট প্রথমে পাঁচটি পর্বে অভিনয় করেন। পরে সর্বমোট ১৩৭টি পর্বে তিনি ফিরে আসেন। ২০০৯ সালের জুলাই মাসে স্কট অভিনীত অলিভার ফিশের চরিত্রটিকে কাইল লিউইস (ব্রেট ক্লেওয়েল অভিনীত) নামে অপর এক পুরুষের সঙ্গে প্রণয় সম্পর্কে জড়িয়ে পড়তে দেখা যায়। প্যাট্রিসিয়া মসেরি নামে এক অভিনেত্রী এই ধারাবাহিকে ১৯৯৫ সাল থেকে পরপর বিভিন্ন পর্বে অভিনয় করছিলেন। কিন্তু গল্পের সঙ্গে চরিত্রটির সম্পর্ক নিয়ে ব্যক্তিগত স্তরে ধর্মীয় আপত্তি উঠতে শুরু করলে তাঁকে এই ধারাবাহিক থেকে বাদ দেওয়া হয়। এরপরই এই ধারাবাহিকের গল্পটি অধিকতর দৃষ্টি আকর্ষণ করতে শুরু করে।


title: দ্য গডফাদার (চলচ্চিত্র ধারাবাহিক)

text: তৃতীয় পর্বের সাড়া দেখে পরিচালক বলেছিলেন চতুর্থ পর্ব নিয়ে আলাপ চলছে। কিন্তু চিত্রনাট‍্য লিখতে পারার আগেই মারিও পুজো মারা যাওয়ায় কাজটা আর এগোয়নি। কপোলা বলেছিলেন তিনি এবং পুজো দ্বিতীয় পর্বের মত একটা পর্বের ব‍্যাপারে আলোচনা করেছিলেন। ভিটো কর্লিয়নি হিসেবে ডি নিরো আবার ফিরবেন। ১৯৩০ এ তরুণ সান্তিনো কর্লিয়নির সাথে মিলে ভিটো কর্লিয়নি রাজনৈতিক ক্ষমতা দখলের চেষ্টা করছেন। অন‍্য অংশে ১৯৮০ র দিকের কাহিনিতে অ‍্যান্ডি গার্সিয়া ভিনসেন্ট কর্লিয়নি হিসেবে থাকবেন, কাজিন মেরির মৃত‍্যু যাকে তখনো তাড়িয়ে বেড়াচ্ছে। দশবছর ব‍্যাপি যুদ্ধ চালাতে চালাতে পারিবারিক ব‍্যবসা চালাচ্ছেন। যুদ্ধে হারতে হারতে পরিবারের ক্ষমতা এবং শ্রদ্ধা হারাচ্ছেন। মৃত‍্যুর আগে মাইকেল কর্লিয়নির সাথে শেষ একটা দৃশ‍্য থাকবে। অ‍্যান্ডি গার্সিয়া দাবি করেছিলেন গল্প প্রায় তৈরি আছে। সম্ভাব‍্য সিক‍্যুয়েলে পুজোর যে অংশ, ১৯৩০ এর দিকে কর্লিয়নি পরিবারের কাহিনি, সেটাকে ২০১২ সালে এড ফ‍্যালকো "দ‍্য ফ‍্যামিলি কর্লিয়নি" নামে একটা পূর্ণাঙ্গ উপন‍্যাসে রুপ দেন।


title: দ্য গুড শেপার্ড (চলচ্চিত্র)

text: দ্য গুড শেপার্ড () হচ্ছে ২০০৪ সালে মুক্তিপ্রাপ্ত একটি মার্কিন গোয়েন্দা চলচ্চিত্র। এটির পরিচালক রবার্ট ডি নিরো এবং শ্রেষ্ঠাংশে অভিনয়ে করেছেন ম্যাট ডেমন, অ্যাঞ্জেলিনা জোলি। যদিও সত্য ঘটনা এই ছবিটির ভিত্তি তবে সত্যটিকে ছাপিয়ে এখানে একটি কাল্পনিক ঘটনাই প্রকাশ পেয়েছে। এখানে বিবৃত হয়েছে যুক্তরাষ্ট্রের গোয়েন্দা সংস্থা সেন্ট্রাল ইন্টেলিজিন্স এজেন্সিতে কাউন্টার ইন্টেলিজেন্সের জন্ম কথা। এ চলচ্চিত্রের মূল চরিত্র এডওয়ার্ড উইলসন (ম্যাট ডেমন) চরিত্রটি গড়ে উঠেছে জেমস জেসাস অ্যাঙ্গলিটন ও রিচার্ড এম. বিজেলের ওপর ভিত্তি করে। উইলিয়াম হার্টের চরিত্র, ফিলিপ অ্যালেন মূলত অ্যালেন ডালেসের ওপর ভিত্তি করে তৈরি হয়েছে। এছাড়া জেনারেল বিল সালিভানের চরিত্রটিতে অভিনয় করেছে পরিচালক রবার্ট ডি নিরো নিজেই; যা গড়ে উঠেছে মূলত উলিয়াম জোসেফ ডানোভানকে ভিত্তি করে।


title: মাইকেল আই. ওয়াগ্নার

text: তিনি ১৯৮২ সালে "হিল স্ট্রিট ব্লুস" ধারাবাহিকের " দ্যা ওয়ার্ল্ড এক্রডিং টু ফ্রিদম" পর্বটি লিখেন এবং তাঁকে দ্রুত নিয়মিত লেখক হিসিবে সেই সিরিজের জন্য নিযুক্ত করা হয়। তার গল্পে " ক্যাপ্টেন ফ্রিডম" নামে এক রাস্তার ভবঘুরে চরিত্রের পরিচয় করিয়ে দেয়। এই ধারাবাহিকে তার বিখ্যাত লেখা " ফ্রিডম লাস্ট স্ট্যান্ড "-এর জন্য ১৯৮২ সালে এমি পুরস্কার পান পান। অবশ্য সেই মৌসুমে তাঁর ৩টি সহ-স্ক্রিপ্টের জন্য একই ক্যাটাগরিতে তিনি মনোনীত হন। তিনি ৩৫ টি পর্বে সহকারি লেখক হিসেবে হিল স্ট্রিট ব্লু তে পরের দুবছর কাজ করেন এবং দীর্ঘ সময়ের জন্য স্টিভেন বচ্চছ এবং তার বিভিন্ন প্রকল্পে কাজ করেন ।


title: টম ক্রুজ

text: নব্বইয়ের দশকেও তিনি কয়েকটি হিট চলচ্চিত্রে অভিনয় করেন। ১৯৯২ সালে "ফার অ্যান্ড অ্যাওয়ে" ও "আ ফিউ গুড ম্যান", ১৯৯৩ সালে "দ্য ফার্ম", ১৯৯৪ সালে "ইন্টারভিউ উইথ দ্য ভ্যাম্পায়ার", ১৯৯৬ সালে কমেডি-নাট্যধর্মী "জেরি ম্যাগুইর", এবং ১৯৯৯ সালে "আইজ ওয়াইড শাট" ও "ম্যাগ্‌নোলিয়া"। এছাড়া ১৯৯৬ সাল থেকে ২০১৫ পর্যন্ত তিনি চলচ্চিত্র ধারাবাহিকের পাঁচটি পর্বে ইথান হান্ট চরিত্রে অভিনয় করেছেন।


title: দ্য গডফাদার (চলচ্চিত্র ধারাবাহিক)

text: গডফাদার চলচ্চিত্র ত্রয়ের সর্বশেষ মুক্তিপ্রাপ্ত চলচ্চিত্র হলো দ্যা গডফাদার পর্ব ৩। চলচ্চিত্রটি মুক্তি পায় ১৯৯০ সালের ২৫শে ডিসেম্বর। আবারও ফ্রান্সিস ফোর্ড কপোলা পরিচালক হিসেবে ৩য় পর্বটি পরিচালনা করতে আসেন। মারিও পুজোর সাহায‍্য নিয়ে চিত্রনাট‍্যটিও লেখেন। চলচ্চিত্রটিতে মাফিয়া সাম্রাজ্যের একচ্ছত্র অধিপতি মাইকেল কর্লিয়নির কাহিনির সমাপ্তি দেখানো হয়। যে কিনা তার অপরাধ সাম্রাজ্যকে বৈধ করার জন্য নানা চেষ্টায় রত। বাস্তবের কিছু ঘটনার সাথে সংযোগ দেখানো হয়। যেমন, ১৯৭৮ সালে পোপ প্রথম জন পলের মৃত‍্যু, ১৯৮১ এবং ১৯৮২ তে পোপ আর ব‍্যাংকের স্ক‍্যান্ডাল। মাইকেল কর্লিয়নির সাথে ঘটনাগুলোর সম্পৃক্ততা দেখানো হয়।


title: টেলস ফ্রম দ্য ক্রিপ্ট (টেলিভিশন ধারাবাহিক)

text: "ইউ, মার্ডারার" (১৯৯৫) নামক পর্বটির কথা বিশেষভাবে উল্লেখ্য। কারণ এই পর্বে কম্পিউটার এফেক্টস দ্বারা ডিজিট্যালি ইনসার্ট অভিনেতাদের ব্যবহার করা হয়। যে অনুষ্ঠানগুলিতে এই ধরনের কাজ প্রথম হয়, তার মধ্যে এই পর্বটি অন্যতম। পর্বটির পরিচালনা করেন সিরিজ প্রযোজক রবার্ট জেমেকিস, যিনি সেই সময় একই প্রযুক্তি ব্যবহার করে "ফরেস্ট গাম্‌প" নামক একটি চলচ্চিত্র পরিচালনা করেছিলেন। পর্বের শুরুতে অ্যালফ্রেড হিচকক একটি ক্যামিওতে উপস্থিত হন এবং মূখ্য ভূমিকায় অভিনয় করতে দেখা যায় হামফ্রে বগার্টকে। যেহেতু এই দুইজন অনেক দিন আগেই মারা গিয়েছিলেন, তাই তাঁদের অনুরাগীদের কাছে এই পর্বটি বিশেষ জনপ্রিয়তা পায়। এই পর্বটির আরও একটি উল্লেখনীয় দিক ছিল ইসাবেলা রোসেলিনির অতিথি অভিনয়, যেখানে তিনি তাঁর একই রকম দেখতে মা ইঙ্গার্ড বার্গম্যানকে প্রথমবার (এবং একবারই) প্যারোডি করেন।


title: সীয়িং রেড (ডেক্সটার)

text: সীয়িং রেড মার্কিন টেলিভিশন নাটক সিরিজ ডেক্সটারের প্রথম মৌসুমের দশম পর্ব। ২০০৬ সালের ৩রা ডিসেম্বর এটি শো টাইমে সর্বপ্রথম প্রচারিত হয়। পর্বটি লিখেছিলেন কেভিন আর. মেনার্ড এবং পরিচালনা করেছিলেন মাইকেল কুয়েস্তা। পর্বটিতে মায়ামি হোমিসাইড ডিপার্টমেন্টের দল একটি রক্তাক্ত অপরাধ এলাকা পরিদর্শন করে। সেখানে বিশেষজ্ঞ ডেক্সটার মর্গান ( মাইকেল সি. হল) নিজের ছোটবেলার  আঘাতমূলক স্মৃতির মুখোমুখি হয়। অন্যদিকে, ডেক্সটারের গার্লফ্রেন্ড রিটা বেনেট (জুলি বেঞ্জ) কে তার প্রাক্তন স্বামী পল বেনেট (মার্ক পেলেগ্রিনো) কে হামলার দায়ে অভিযুক্ত  এবং তার বাচ্চাদের নিজের কাছে রাখার আইনগত হারানোর ঝুঁকির সম্মুখীন হয়। গোয়েন্দা এঞ্জেল বাতিস্তা (ডেভিড জায়াস) আইস ট্রাক খুনী "শারীরিকভাবে বিকলাঙ্গের প্রতি যৌনতার জন্য আকৃষ্ট" বলে ইঙ্গিত পায়।


title: বেনেডিক্ট কাম্বারব্যাচ

text: ২০০৫ এ কাম্বারব্যাচ ইংরেজ ঔপন্যাসিক উইলিয়াম গোল্ডিং এর "টু দ্য এন্ডস অফ দ্য আর্থ" ত্রয়ী অবলম্বনে একই নামে বিবিসি নির্মিত তিন পর্বের ধারাবাহিকে প্রধান চরিত্র "এডমন্ড ট্যালবট" এর ভূমিকায় অভিনয় করেন। দক্ষিণ আফ্রিকাতে এই ধারাবাহিকের চিত্রগ্রহণের সময় তারা ওই অঞ্চলের একটি গাড়ি অপহরণকারীদের হামলার শিকার হন। কাম্বারব্যাচ ও তার দুজন সহঅভিনেতাকে বন্দুকের মুখে বেঁধে নিয়ে যাওয়া হয়। অবশ্য পরে, মাঝরাতে এক বিরানভূমিতে এনে তাদের ছেড়ে দেয়া হয়।


title: ডাব্লিউডাব্লিউই র

text: কাঁচা নিউ ইয়র্ক সিটি থিয়েটারের ম্যানহাটান সেন্টারে গ্র্যান্ড বলরুমে থেকে উদ্ভূত হয়েছিল এবং প্রতি সপ্তাহে লাইভ প্রচারিত হয়েছিল। একটি ঘনিষ্ঠ ঘটনাস্থল এবং লাইভ কর্ম সমন্বয় একটি সফল উন্নতি প্রমাণিত। যাইহোক, সাপ্তাহিক লাইভ সময়সূচী WWF উপর একটি আর্থিক ড্রেন হতে প্রমাণিত। স্প্রিং 1997 থেকে স্প্রিং 1997 পর্যন্ত, লাইভ পর্বের প্রচারের পরে কাঁচা সপ্তাহের মূল্যের পর্বগুলি টেপ করবে। পিএইচপিএফ এপ্রিল 1993 সালে নিউ ইয়র্কের পককিস্কি-এর মধ্য-হডসন সিভিক সেন্টারে এবং আবার জুন ও অক্টোবরে (1984-1986 থেকে, সিভিক সেন্টারটি অন্য WWF টিভি শো, চ্যাম্পিয়নশিপ রেস্টলিংয়ের বাড়ি ছিল। )। নিউইয়র্কের বাইরে উত্পাদিত প্রথম পর্বটি 1993 সালের নভেম্বরে বুশকিল, পেনসিলভানিয়াতে টেপ করা হয়েছিল এবং রায় ম্যানহাটান সেন্টারে স্থায়ীভাবে চলে গিয়েছিল, কারণ প্রদর্শনী যুক্তরাষ্ট্র জুড়ে রাস্তায় নেমেছিল এবং ছোট স্থানগুলিতে ছিল।


title: হাঙ্গেরির ভূগোল

text: সমভূমিগুলিকে পশ্চিম, উত্তর ও পূর্বে দিকে পর্বতের সারি ঘিরে রেখেছে। উত্তর সীমান্তের উচ্চভূমিগুলি Esztergom-এ দানিউব নদীর গিরিখাত থেকে পূর্বে বিস্তৃত হয়েছে এবং মাত্রা পর্বতমালা গঠন করেছে, যা কার্পেথীয় পর্বতমালার একটি অংশ। দানিউবের পশ্চিমের অঞ্চলটি আন্তঃদানিউবিয়া নামে পরিচিত। এখানে উত্তর-পশ্চিমের ক্ষুদ্র সমভূমি ছাড়াও আরও বিভিন্ন ধরনের ভূমিরূপ দেখতে পাওয়া যায়। দক্ষিণে রয়েছে Mecsek পর্বতমালা, উত্তরে অরণ্যাবৃত বাকোনি পর্বতমালা, যার কাছেই রয়েছে বালাতন হ্রদ।


title: গণ্ডকী নদী

text: নেপালের মুস্তাং অঞ্চলের নহুবিন হিমাল হিমবাহে ৬,২৬৮ মিটার (২০,৫৬৪ ফুট) উঁচুতে তিব্বতের সীমান্তে কালি গন্ডকী নদীর উৎস অবস্থিত। কিছু মানচিত্রে এর উপরিভাগের নাম চুমা খোলা এবং তারপর লো মান্থাং, নিচুং খোলা বা চোর খোলার নিকটবর্তী হয়। কালি গন্ডকী তারপর একপেশে গভীর গিরিখাতের মধ্য দিয়ে দক্ষিণ-পশ্চিমে ( অপ্রচলিত পুরনো মানচিত্রে মুস্তাং খোলার নাম দিয়ে) প্রবাহিত হয়, চেলেতে ইস্পাতের পায়ে চলা সেতুর কাছে প্রসারিত হবার আগে যেখানে এর খানিকটা অংশ পাথরের সুড়ঙ্গের মধ্যে দিয়ে চোঙ্গার মত প্রবাহিত হয় এবং এই প্রসারিত নদীকে এখান থেকে সমস্ত মানচিত্রে বলা হয় কালি গন্ডকী। কাগবেনিতে জোহং খোলা,কাক খোলা বা কৃষ্ণা নামক একটি প্রধান উপনদী, মুক্তিনাথ থেকে অবতরণ করে।


title: অশয়নেশ্বর শিব মন্দির

text: দড়জার কপাট গুলি তিনটি উল্লম্ব ব্যান্ড পুসখাঁ, পাত্রাখা এবং লটাক্ষা দ্বারা বাইরের দিক থেকে অভ্যন্তর পর্যন্ত সজ্জিত করা হয়। দড়জার ভিতর দুপাশে খখড়া মণ্ডিস রয়েছে। লালতাংশা গাজাল্স্কির দেবতা ললিতসানায় বসে আছেন। ডানদিকে জামাকাপড়ের উপরের আর্কট্রেভিচের মধ্যে একটি নবগঠন প্যানেল রয়েছে, প্রতিটি কক্ষটি একটি কুলুঙ্গির মধ্যে। সূর্য (সূর্য দেবতা) তার হাতে কপট রাখে। কেতু (সর্প ঈশ্বর) সাপের লেজটি রয়েছে এবং তার বাঁ দিকে ধনুক রয়েছে এবং ডান হাতে একটি ঢাল রয়েছে। মন্দিরটি ভুবনেশ্বর মিউনিসিপাল কর্পোরেশনের দ্বারা পরিচালিত হয়। এইসেনেশ্বর শিব মন্দির সংরক্ষণের ভাল অবস্থায় রয়েছে।


title: ইয়ালো গর্গন

text: পিছনের ডানা বেসাল অংশে ৩টি ইষদ আবছা লম্বাটে হালকা বাদামী ছোপের একটি তীর্যক এবং অনিয়মিত সারি দেখা যায় যায় মাঝের ছোপটি সেল এর অন্তর্ভুক্ত। সেল এর শেষ প্রান্ত জুড়ে একটি বড় বাদামী ছোপ (প্রায় ডিম্বাকার) চোখে পড়ে। ১,২, এবং ৩ নং ইন্টারস্পেসে পোস্ট ডিসকাল অংশে পুরু অথবা চওড়া অর্ধচন্দ্রাকৃতি ছোপের (ঘন বাদামী বর্নের) দুটি পাশাপাশি অসম্পূর্ণ এবং তীর্যক সারি বিদ্যমান। ৪ থেকে ৭ নং ইন্টারস্পেসে পোস্টডিসকাল অংশে একই বর্নের কিছু অসংলগ্ন ছোপ দেখা যায়। ১ থেকে ৭ নং ইন্টারস্পেসে উক্ত বাদামী ছোপসমূহের ভিতর দিকের প্রান্তরেখা বরাবর তুষারশুভ্র এবং চকচকে অর্ধচন্দ্রাকার সরু দাগ বর্তমান যা একেবারে নিচের দিকে অধিকতর সুস্পষ্ট এবং উজ্জ্বল। লেজ এর নিম্নতল এবং উপরিতলের ন্যায় কমলা হলুদ।


title: গহন সমভূমি

text: গহন সমভূমি হলো সমুদ্র তলদেশের গভীরে অবস্থিত সমভূমি, যা সাধারণত ৩০০০ মি. থেকে ৬০০০ মি. গভীরতায় দেখা যায়। এটি সাধারণত মহীসোপানের পাদদেশ থেকে শুরু করে মহাসাগরীয় খাঁদের কিনারা পর্যন্ত বিস্তৃত থাকে, পৃথিবী পৃষ্ঠের প্রায় ৫০% গহন সমভূমি দ্বারা আবৃত। এ সমভূমি পৃথিবীর সবচেয়ে সমতল, মসৃন অঞ্চলের অন্তর্গত এবং এখানে খুব কম মানুষই গিয়েছে। মহাসাগরীয় বেসিনের মূল ভূতাত্ত্বিক উপাদানগুলোর অন্যতম হলো গভীর সমুদ্রের সমভূমিসমূহ (অন্যান্য উপাদানগুলো হলো মধ্য মহাসাগরীয় উচ্চ শৈলশ্রেণি এবং সমভূমির প্রান্তের দুপাশের পাহাড়শ্রেণি। এ উপাদানগুলো ছাড়া "সক্রিয়" মহাসাগরীয় বেসিনসমূহ (ঐগুলো আবার গতিশীল টেকটনিক প্লেট এর সীমানার সাথে সম্পর্কযুক্ত) also typically include an oceanic trench and a subduction zone.


title: শনি গ্রহ

text: শনির অভ্যন্তরীণ অংশটি সম্ভবত লোহা-নিকেলের একটি কেন্দ্রস্থল ও পাথর (সিলিকন ও অক্সিজেন যৌগ) দ্বারা গঠিত। এই কেন্দ্রস্থলটিকে ঘিরে রয়েছে ধাতব হাইড্রোজেনের একটি গভীর স্তর, তরল হাইড্রোজেন ও তরল হিলিয়ামের একটি মধ্যবর্তী স্তর এবং সর্বোপরি একটি গ্যাসীয় বহিঃস্তর। বায়ুমণ্ডলের উপরিতলে অ্যামোনিয়া কেলাসের উপস্থিতির জন্য শনি গ্রহের রং একটি ফিকে হলুদ। ধাতব হাইড্রোজেনের মধ্যে প্রবহমান তড়িৎ প্রবাহটিকে শনির গ্রহগত চৌম্বক ক্ষেত্রের উৎস মনে করা হয়। এই চৌম্বক ক্ষেত্রটি পৃথিবীর চৌম্বক ক্ষেত্রের তুলনায় দুর্বল হলেও শনির বৃহত্তর আকারের জন্য এটির ম্যাগনেটিক মোমেন্ট পৃথিবীর তুলনায় ৫৮০ গুণ বেশি। শনির চৌম্বক ক্ষেত্রের শক্তি বৃহস্পতির কুড়িভাগের প্রায় একভাগ। গ্রহের বহিঃস্থ বায়ুমণ্ডল সাধারণভাবে বৈশিষ্ট্যহীন ও বৈচিত্র্যহীন। যদিও কিছু দীর্ঘস্থায়ী বৈশিষ্ট্যেরও উদ্ভব ঘটে থাকে। শনি গ্রহে বায়ুপ্রবাহের গতি পর্যন্ত পৌঁছাতে পারে, যা বৃহস্পতির বায়ুপ্রবাহের গতির থেকে বেশি হলেও নেপচুনের বায়ুপ্রভাবের গতির মতো অধিক মাত্রার নয়।


title: গহনা বড়ি

text:
গহনা বড়ির মূল উপকরণ বিউলি ডাল ও পোস্ত। বিউলি ডালকে অঞ্চলভেদে বিরিকলাইও বলা হয়। এছাড়া লাগে সামান্য তেল। রঙীন বা মশলাদার বড়ির জন্য প্রয়োজন বাড়তি উপকরণ। গহনা বড়ি সাধারণতঃ কাঁসার থালায় দেওয়া হয়। বড়ি দেওয়ার জন্য লাগে একটি মাঝারি আকারের রুমালের মত একটুকরো মোটা কাপড়, যার মাঝখানে থাকে একটি বৃত্তাকার ছিদ্র। ছিদ্রটিকে প্রকৃত বৃত্তাকার রাখার জন্য বৃত্তের পরিধি বরাবর সেলাই করে নেওয়া হয়। এই কাপড়কে পুঁটলি বলা হয়। কোনো কোনো জায়গায় ওই ছিদ্রের মধ্য দিয়ে গলিয়ে দেওয়া হয় একটি ধাতব চোঙ যাকে বলা হয় চোঙপুঁটুলী। এছাড়া লাগে একটি নারকেল পাতার একটি পরিষ্কার কাঠি।
গহনা বড়ি তৈরী হয় শীতকালে। কার্তিক মাসের পোড়া অষ্টমীর দিন বড়ি দেওয়ার শুভ সূচনা হয়। বড়ি দেওয়ার দিন বাড়ির মহিলারার স্নান করে, পরিষ্কার কাচা কাপড় পরে শুদ্ধ হয়ে গহনা বড়ির প্রস্তুতিতে হাত দেন। বড়ি দেওয়ার আগের দিন সন্ধ্যায় ভাঙা বিরিকলাই জলে ভেজাতে দেওয়া হয়। সারা রাত জলে ভেজার পর বিরিকলাইগুলো ফুলে ওঠে। পরের দিন ভোরবেলা বিরিকলাইগুলো ধুয়ে তার থেকে খোসাগুলো ছাড়িয়ে ফেলে দেওয়া হয় যাতে বড়ি কালো না হয়ে যায়। তারপরে বিরিকলাইগুলো শিলনোড়ায় মিহি করে বাঁটা হয়। এরপর বাঁটা বিরিকলাইকে একটা বড় গামলায় ফেটাতে হয়। যত বেশী এবং যত ভালো ফেটানো হবে বড়ি তত মুচমুচে ও সুস্বাদু হবে। ফেটানোর গুণমান যাচাই করার জন্য খানিকক্ষণ ফেটানোর পর একটু লেই জলে ফেলে দেখা হয় ডুবে যাচ্ছে কি না। যতক্ষণ না লেই জলে ভেসে থাকার মত হালকা হয় ততক্ষণ ফেটানো চালিয়ে যাওয়া হয়। ফেটানোর পর লেই হালকা হলেও যতক্ষণ না তা দিয়ে বড়ি দেওয়া হচ্ছে ততক্ষণ লেইকে অনবরত ফেটিয়ে যেতে হয়। সেই জন্য গহনা বড়ি দেওয়ার জন্য অন্ততপক্ষে দু'জন লাগে।


title: গহনা বড়ি

text: গহনা বড়ি পশ্চিমবঙ্গের পূর্ব মেদিনীপুর জেলায় প্রস্তুত একটি অতি জনপ্রিয় খাদ্য। এটি "নকশা বড়ি" নামেও পরিচিত। এটি বিউলির ডাল, পোস্ত ও বিভিন্ন ধরণের মশলার মিশ্রণে প্রস্তুত এবং গহনার মত সূক্ষ্ম নকশা সমন্নিত অতি দৃষ্টিনন্দন একপ্রকার বড়িবিশেষ। গহনা বড়ি বহু শতাব্দী প্রাচীন একটি কুটির শিল্প যা সাধারণত বাড়ির মহিলারা প্রস্তুত করে থাকেন। আধুনিক কালে বাংলা বিশিষ্ট মনিষীগণ এই শিল্পের ভূয়সী প্রশংসা করেছেন। ২০১৬ সালে আই আই টি খড়গপুর গহনা বড়ির ভৌগোলিক উপদর্শন শংসাপত্রের আবেদন প্রক্রিয়া শুরু করেছে।


title: ইয়ালো গর্গন

text: সামনের ডানার সেল এ আড়াআড়ি ভাবে দুই-তিনটি তীর্যক ছোপ এবং অ্যাপেক্স এর উপরিভাগে অপেক্ষাকৃত বড় ছোপ বর্তমান। ডানার বেস অথবা গোড়া থেকে কোস্টাল প্রান্তরেখা বরাবর অ্যাপেক্স পর্যন্ত গাঢ় বাদামী রঙে ছাওয়া এবং প্বার্শ প্রান্তরেখা (টার্মেন) বরাবর শীর্ষভাগ থেকে ডরসাম পর্যন্ত চওড়া ভাবে কালচে বাদামী রঙে ছাওয়া। টার্মেন অংশে এই চওড়া কালচে বাদামী অংশের ভিতরের দিকে কিছু অসম্পূর্ন কালচে বাদামী ডিসকাল ছোপের একটি তীর্যক সারি বিদ্যমান। যার পরেই বাদামী অর্ধচন্দ্রাকৃতি ছোপের একটি অনিয়মিত তীর্যক সারি চোখে পরে। টার্মেন এর মধ্যভাগ থেকে টর্নাস পর্যন্ত অর্ধচন্দ্রাকৃতি কমলা হলুদ বর্ণের ছোপের একটি তীর্যক অসম্পূর্ণ সারি বর্তমান। এই সারির উপরদিকের ছোপগুলি অস্পষ্ট এবং ফ্যাকাসে রঙের এবং তলার দিকের ছোপগুলি বৃহত্তর এবং অপেক্ষাকৃত স্পষ্ট।


title: এব্বর গর্জ

text: সংকীর্ণ গিরিপথটি  ক্লিফটন ডাউন চুনাপাথর থেকে কাটা ,যা পানি দ্বারা সৃষ্ট কার্বনিফেরাস চুনাপাথর এর একটি উদাহরণ।সংকীর্ণ গিরিপথটির তল হল অভেদ্য মিলস্টোন গ্রিফ এবং লোয়ার কোল মেজারস। বিরল খনিজ মেন্দিপাইট ও পাওয়া গেছে। স্থানটি নব্যপ্রস্তরযুগ থেকে মানুষের অধিক্রমে ছিল ,এখানে ব্রোঞ্জ যুগ এর মৃৎশিল্পের নিদর্শনের সাথে সাথে তাদের যন্ত্রপাতি ও তীরের পাথরের ফলক আবিষ্কৃত হয়েছে । সেখানে বিগত ডেবেনসিয়ান সময়ের ছোট স্তন্যপায়ীদের জীবাশ্ম পাওয়া গেছে। প্রাকৃতিক সংরক্ষিত ভূমিটি ফুল, প্রজাপতি এবং বাদুড়সহ বৈচিত্রময় উদ্ভিদ ও প্রাণীজগতের বাসভূমি।


title: তাই চি রেখাচিত্র

text: তাই চি রেখাচিত্র (প্রথাগত চীনা: ; সরলীকৃত চীনা: ; ওয়েড-জাইলস: t'ai⁴chi²t'u²; পিনইন: tàijítú; বাংলায় খসড়া অনুবাদ: “পরম ক্ষমতার রেখাচিত্র”) হলো একটি পরিভাষা যা য়িন এবং য়িয়াং (তাই চি) ধারণা বোঝার জন্য একটি চীনা প্রতীক। এটা তাওবাদ ধর্মের সার্বজনীন পরিচিত চিহ্ন এবং যারা অ-তাওবাদী, তারা প্রায়ই বিপরীত ধারণার সঙ্গতি যে বিদ্যমান তার প্রতিনিধিত্ব করতে ব্যবহার করে। তাই চি রেখাচিত্র একটি বৃত্তের ভিতরে প্রতিসম প্যাটার্ন নিয়ে গঠিত। এটি একটি S-আকৃতির সাধারণ প্যাটার্ন, যেটি বৃত্তটিকে দুটি আলাদা রঙে সমান ভাগে ভাগ করেছে। প্যাটার্নটিতে এক বা একাধিক বড় বিন্দু থাকতে পারে। ক্লাসিক তাওবাদী তাই চি রেখাচিত্র উদাহরণস্বরূপ, (ডানে অঙ্কিত), কালো এবং সাদা যেখানে সাদা পটভূমির উপর কালো বিন্দু, এবং কালো পটভূমির উপর সাদা বিন্দুর প্রতিনিধিত্ব করে।


title: চেন নিং ইয়াং

text: চেন-নিং ফ্রাঙ্কলিন ইয়াং (প্রথাগত চীনা: 楊振寧; সরলীকৃত চীনা: 杨振宁; পিনিয়ান: Yáng Zhènníng) একজন চীনা বংশোদ্ভূত মার্কিন পদার্থবিজ্ঞানী। তার গবেষণার মূল বিষয় ছিল পরিসংখ্যানগত বলবিজ্ঞান এবং প্রতিসাম্য নীতি। তিনি ১৯৫৭ সালে অপর চীনা বিজ্ঞানী সুং দাও লি-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা আবিষ্কার করেছিলেন, মৌলিক কণাসমূহের মধ্যে দুর্বল বলের মিথস্ক্রিয়ায় কোন প্যারিটি (দর্পণ প্রতিফলন) প্রতিসাম্য নেই। এই আবিষ্কারটি পরীক্ষার মাধ্যমে প্রমাণ করেছিলেন চিয়েন শিয়ুং উ।


title: চার্জ কাপল্‌ড ডিভাইস

text: চার্জ কাপল্‌ড ডিভাইস (ইংরেজি ভাষায়: Charge Coupled Device, CCD) বা সিসিডি এক ধরণের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরণের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরণের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য।


title: অনলাইন ডিজইনহিবিশন এফেক্ট

text: সাইবারবুলিং বলতে বোঝায় ইন্টারনেটের মাধ্যমে অন্য কাউকে অস্বস্তিতে ফেলা, ভীত করা, অথবা নিজেদের ব্যাপারে খারাপ ভাবানো। অনলাইন ডিজইনহিবিশন সাইবারবুলিংকে যথেষ্ট মাত্রায় প্রভাবিত করে। নামহীনতার কারণে ব্যক্তি অনেক হীন মন্তব্য করার দিকে ধাবিত হয়, কিন্তু কেবল এটাই সাইবারবুলিং এর একমাত্র কারণ নয়। অসঙ্কালিক যোগাযোগও মানুষকে এই কাজে প্রণোদনা যোগায়। এর কারণে মানুষ যা বলার তা বলে লগ আউট করে সেখান থেকে বের হয়ে আসতে পারে, যেন কিছুই ঘটেনি সেখানে। কারণ যাকে বলা হল ইন্টারনেটের বাইরে আর তার সম্মুখীন হতে হবে না। এদিকে সহমর্মিতার অভাব প্রথম থেকেই তার অবদান রাকে এই বুলিং এর সুযগ করে দিয়ে, যেখানে ভুক্তভোগী কেবলি কম্পিউটার স্ক্রিনে থাকা একটি নাম।


title: সংকেত প্রক্রিয়াকরণ

text: সংকেত প্রক্রিয়াকরণ () বলতে সংকেতসমূহের বিশ্লেষণ, সংশ্লেষণ এবং পরিবর্তনসাধনকে বোঝানো হয়। এখানে “সংকেত” বলতে বাস্তব বিশ্বের কোন ঘটনার আচরণ বা বৈশিষ্ট্যসমূহ (যেমন শব্দ, চিত্র, জীববৈজ্ঞানিক পরিমাপসমূহ, ইত্যাদি) সম্পর্কে তথ্যাদিকে প্রতিনিধিত্বকারী গাণিতিক ফাংশনকে বোঝানো হয়। সংকেত প্রক্রিয়াকরণ কৌশলগুলি ব্যবহার করে সম্প্রচারিত সংকেতের নির্ভরযোগ্যতা বৃদ্ধি, সংকেত সঞ্চয়ে দক্ষতা বৃদ্ধি, এবং ব্যক্তিমনে সংকেতের মান উন্নয়ন করা হয়। এ ছাড়াও কোন একটি পরিমাপযোগ্য সংকেতের এক বা একাধিক উপাদানকে চিহ্নিত করা ও এগুলির উপর জোর দেওয়ার জন্যও সংকেত প্রক্রিয়াকরণের কৌশলগুলি কাজে লাগে।


title: ওনিয়ন রাউটিং

text: ওনিয়ন রাউটিং ব্যক্তিগত গোপনীয়তা রক্ষার্থে ব্যবহৃত এক প্রকারের ব্যবস্থা, যাতে তথ্যের গতিপথ এবং প্রেরক ও প্রাপকের পরিচয় গোপন রাখা সম্ভব হয়। মার্কিন ন্যাভাল রিসার্চ গবেষণাগারে সৃষ্টি করা এই পদ্ধতিতে কোন বার্তা প্রেরণের সময় সেটিকে বহুবার এনক্রিপ্ট করা হয়। যাত্রা পথে যতগুলি রাউটার বা নোড থাকবে, ধারাবাহিকভাবে তাদের প্রত্যেকের পাবলিক কী দ্বারা একবার করে এনক্রিপ্ট করা হয়। ফলে যাত্রাপথের প্রতিটি নোড বার্তার কেবল অংশবিশেষের অর্থ উদঘাটন করতে পারে, এবং পথের পরবর্তী নোডের পরিচয় জানতে পারে। এই পদ্ধতিটিতে স্তরে স্তরে এনক্রিপশন ব্যবহৃত হয়, যা অনেকটা পিঁয়াজের কোয়ার মত, তাই ইংরেজি হতে এর নামকরণ করা হয়েছে ওনিয়ন রাউটিং।


title: জড়তা

text:
জড়তা বলতে, কোন বস্তু যে অবস্থায় আছে সেই অবস্থায় থাকতে চাওয়ার যে প্রবণতা বা সেই অবস্থা যেমন গতি বা স্থিতাবস্থা বজায় রাখতে চাওয়ার যে ধর্ম তা বোঝানো হয়ে থাকে। জড়তার ধারণা পদার্থবিজ্ঞানের একটি মৌলিক বিষয় যা বস্তুর গতীয় অবস্থা সম্পর্কে ধারনা দেয় এবং বস্তুর উপর প্রযুক্ত বলের প্রভাব বর্ণনা করে। বিজ্ঞানী নিউটন তার "ফিলোসোফিয়া ন্যাচারালিস প্রিন্সিপিয়া ম্যাথম্যটিকা" বইতে জড়তাকে তার তৃতীয় সূত্রের সাহায্যে ব্যাখ্যা করেন।
নিউটনের তৃতীয় সূত্রটি হলঃ


title: ডাবিং (চলচ্চিত্র নির্মাণ)

text: ডাবিং (ইংরেজি ভাষা: Dubbing), এছাড়াও পুনরায়-রেকর্ডিং হিসাবে পরিচিত, চলচ্চিত্র নির্মাণের এবং ভিডিও উত্পাদনে ব্যবহৃত একটি পোস্ট উৎপাদন প্রক্রিয়া, যা কণ্ঠ্য রেকর্ডিং (সংলাপ চাই) মূল রেকর্ডিং ধাপে পরবর্তী ঘটে না। শব্দটি সাধারণত অন্য ভাষা ভাষী বিভিন্ন অভিনয় তাদের দ্বারা পর্দায় দেখানো অভিনেতা ভয়েসেস প্রতিকল্পন বোঝায়। যাইহোক, অনুশীলন এছাড়াও বিদ্যমান ফুটেজ সঙ্গে অডিও খন্ডের পুনরায় রেকর্ডিং ও সুসংগত জড়িত। অভিনেতা একটি অসন্তোষজনক গাওয়া ভয়েস ছিল অতীতে, পদ্ধতি মুসিকাল্স মধ্যে রেওয়াজ ছিল, এবং দর্শকদের মূল অভিনয় হিসাবে একই ভাষা জানি না যেখানে দেশে একটি ব্যাপক শ্রোতাদের অডিও চাক্ষুষ উপাদান স্ক্রীনিং সক্রিয় করতে ব্যবহার করা যায়।


title: চিপসেট

text: কম্পিউটার জগতে চিপসেট বলতে কোন মাদারবোর্ড বা এক্সপানসন কার্ডে বসানো এক বা একাধিক চিপকে বোঝানো হয়। ব্যক্তিগত কম্পিউটারে প্রথম চিপসেট ছিল এনইএটি চিপসেট যা তৈরি করে চিপস এবং টেকনোলজিস। এটি তৈরী করা হয় ইন্টেল ৮০২৮৬ সিপিইউর জন্য। ব্যবহৃত হয় আইবিএম পিসি এটি নামক ব্যক্তিগত কম্পিউটারে। ১৯৮০ এবং ৯০ দশকে ঘরের কম্পিউটার, গেম কনসোল এবং আর্কেড-গেম হার্ডওয়্যারসমূহে ব্যবহৃত চিপসেট বলতে বোঝানো হত কাষ্টম বা পরিবর্তিত অডিও এবং গ্রাফিক্স চিপকে বোঝাতে। উদাহরণসরূপ, কমোডর এমিগার আসল চিপসেট বা সেগার সিস্টেম ১৬ চিপসেট।


title: সাঙ্কেতিকীকরণ

text: ক্রিপটোগ্রাফিতে এনক্রিপশন বা সাঙ্কেতিকীকরণ হচ্ছে এমন একটি সাংকেতিক বার্তা বা তথ্য যা শুধুমাত্র অনুমতিপ্রাপ্ত কারও দ্বারাই বোঝা সম্ভব। এনক্রিপশন নিজে অবৈধ হস্তক্ষেপ প্রতিরোধ করে না, কিন্তু অনুপ্রবেশকারীর কাছে তার সঠিক তথ্য দেখায় না। একটি এনক্রিপশন স্কিমে থাকা তথ্য বা বার্তা প্লেইন টেক্সট হিসাবে উল্লেখ করে যা একটি এনক্রিপশন অ্যালগোরিদম ব্যবহার করে এনক্রিপ্ট করা হয় যা সাইফারটেক্সট তৈরী করে এবং তা শুধুমাত্র ডিক্রিপ্ট করে পড়া যায়। প্রযুক্তিগত কারণে, একটি এনক্রিপশন স্কিম সাধারণত একটি সুডো-রেণ্ডম এনক্রিপশন কী ব্যবহার করে যা একটি অ্যালগরিদমের মাধ্যমে তৈরী হয়। নিয়মানুযায়ী কী রাখা ছাড়া বার্তা ডিক্রিপ্ট করা সম্ভব, কিন্তু একটি সুগঠিত এনক্রিপশন স্কিমের জন্য বিশাল কম্পিউটারভিত্তিক তথ্য ও দক্ষতা প্রয়োজন হয়। একজন অনুমোদিত প্রাপক সহজেই প্রেরকের তৈরী কী দ্বারা প্রেরিত বার্তা ডিক্রিপ্ট করতে পারেন কিন্তু অননুমোদিত কেউ এটা পারবে না।


title: অলিভিয়া (অভিনেত্রী)

text: অলিভিয়ার স্বামী এস এম শফি তাঁর গ্ল্যামার এবং যৌন আবেদনকে ব্যবহার করতে কার্পণ্য করেননি। তবে অলিভিয়া শক্তিশালী অভিনয়ের পরিচয় দেন রাজ্জাকের বিপরীতে ‘যাদুর বাঁশী’ ছবিতে। উল্লেখ্য ববিতা'র পর অলিভিয়াই ছিলেন দ্বিতীয় নায়িকা যিনি পশ্চিমবঙ্গের চলচ্চিত্র ‘বহ্নিশিখা’ ছবিতে অভিনয় করেন। ক্যারিয়ার এবং অভিনয়ের ব্যাপারে অলিভিয়া ছিলেন খামখেয়ালী, তাই তিনি বেশী দূর যেতে পারেননি। অনেকদিন বিরতির পর আশির দশকের শেষের দিকে তিনি আবার ফিরে আসতে চেয়েছিলেন চলচ্চিত্র জগতে কিন্তু তাঁর স্বামী এস এম শফির অকাল মৃত্যুতে তা সম্ভব হয়নি। তার সর্বশেষ ছবি ছিল 'দুশমনি' যা মুক্তি পেয়েছিল ১৯৯৫ সালে।


title: কায়া স্কডিলারিয়ো

text: স্কডিলারিয়ো কারিনা স্মিথ চরিত্রে "" (আরো পরিচিত "পাইরেটস অব দ্য ক্যারিবিয়ান: স্যালাজার'স রিভেঞ্জ") অভিনয় করেন, যেটি মুক্তি পায় ২৬ই মার্চ, ২০১৭ সালে। ২০১৫ সালে মার্কিন অভিনেতা বেঞ্জামিন ওয়াকারের সঙ্গে তিনি বিবাহ বন্ধনে আবদ্ধ হন , তাদের একটি পুত্র সন্তান রয়েছে।


title: জেসিকা চ্যাস্টেইন

text: এই বছরে চ্যাস্টেইনের সেরা সাফল্য আসে "দ্য হেল্প" চলচ্চিত্রের মধ্য দিয়ে। ক্যাথরিন স্টকেটের "একই নামের" উপন্যাস অবলম্বনে নির্মিত এই চলচ্চিত্রে তিনি ভায়োলা ডেভিস, অক্টাভিয়া স্পেন্সার ও এমা স্টোনের সাথে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১২ সালে থ্রিলারধর্মী "জিরো ডার্ক থার্টি" চলচ্চিত্রে সিআইএ এজেন্ট মিয়া চরিত্রে অভিনয় করে শ্রেষ্ঠ অভিনেত্রী বিভাগে গোল্ডেন গ্লোব পুরস্কার লাভ করেন এবং তার দ্বিতীয় একাডেমি পুরস্কারের মনোনয়ন লাভ করেন। একই বছর "দ্য এয়ারেস" নাটক দিয়ে তার ব্রডওয়েতে অভিষেক হয়।


title: পেটন লিস্ট

text: লিস্ট “ডায়েরী অভ এ উইম্পি কিডঃ রডরিক রোল” এবং “ডায়েরী অভ এ উইম্পি কিডঃ ডগ ডেইস” এ অভিনয় করেন। যেখানে একটি গুরুত্তপুর্ন চরিত্র গ্রেগ এর ক্রাশ হলি হিলস ভূমিকায় অভিনয় করেন। ২০১১ থেকে ২০১৫ পর্যন্ত তিনি ডিজনি চ্যানেল এর সিরিজ “জেসি” তে এমা রস ভূমিকায় ‘ডেভি রায়ান’ এবং ‘ডায়েরী অভ এ উইম্পি কিড’ এর সহ অভিনেতা ‘কারান ব্রার’ এর সাথে অভিনয় করেন। ফেব্রুয়ারি ২৫, ২০১৫ তে ঘোষণা দেয়া হয় যে চতুর্থ সিজন এর পর “জেসি” শেষ হয়ে যাবে এবং লিস্টসহ ব্রার ও স্কাই জ্যাকসন কে বদলি হিসাবে তাদের ভূমিকায় “বাঙ্ক’ড” টিভি সিরিজ এ দেয়া হবে।


title: জ্যাকি শ্রফ

text: জ্যাকি শ্রফ ১৯৮২ সালে দেব আনন্দের ছবি "স্বামী দাদাতে" অভিনয়ের মাধ্যমে তার চলচ্চিত্রজীবন শুরু করেন। ১৯৮৩ সালে তিনি সুভাষ ঘাইয়ের চলচ্চিত্র "হিরোতে" মীনাক্ষী শেষাদ্রির বিপরীতে অভিনয় করেন। এই চলচ্চিত্রটি বেশ ভাল ব্যবসা করে। এরপরে তিনি সুভাষ ঘাইয়ের প্রায় সব চলচ্চিত্রেই যে কোন ভূমিকায় অভিনয় করেন। "হিরোর" পরে তার "অন্দর বাহার", "জানু", "ইয়ুধ" চলচ্চিত্রগুলি ব্যবসাসফল হয়। ১৯৮৬ সালে তিনি "কর্ম" চলচ্চিত্রে অভিনয় করেন যা সেই বছরের সবচেয়ে বেশি ব্যবসাসফল চলচ্চিত্র ছিল। তার অভিনীত চলচ্চিত্র "দেহলিজ", "সাচ্চে কা বোল বালা" তেমন ব্যবসা করতে না পারলেও সমালোচকদের কাছে বেশ প্রশংসিত হয়। "নকশা", "" ইত্যাদি চলচ্চিত্রে খলনায়কের চরিত্রেও অভিনয় করেছে জ্যাকি।


title: কায়া স্কডিলারিয়ো

text:
কায়া স্কডিলারিয়ো-ডেভিস (জন্ম "কায়া রোজ হাম্পরে"; মার্চ ১৩, ১৯৯২) একজন ব্রাজিলীয় ও ইতালীয় বংশোদ্ভূত ইংরেজ অভিনেত্রী।তিনি তার অভিনয় জীবনের অভিষেক ঘটান ই৪ চ্যানেলে নাটকের সিরিজ "স্কিনস" এ "এফি স্টোনেম" চরিত্রে অভিনয় করে,যার জন্য তিনি ব্যাপক পরিচিতি পান এবং নাট্য ধারাবাহিকে অসাধারন অভিনেত্রী হিসেবে গোল্ডেন নেইম্প অ্যাওয়ার্ড মনোনয়ন পান এবং সেরা অভিনেত্রীর জন্য টিভি কুইক অ্যাওয়ার্ড মনোনয়ন পান। ধারাবাহিক ভাবে তার চলচ্চিত্রে অভিষেক ঘটে বৈজ্ঞানিক কল্পকাহিনী ভিত্তিক চলচ্চিত্রে "মুন" (২০০৯) এবং ফ্যান্টাসি অ্যাডভেঞ্চার চলচ্চিত্র "ক্লাস অব দ্য টাইটানস" (২০১০) চলচ্চিত্রে অভিনয় করে, স্কডিলারিয়ো গ্লামার অ্যাওয়ার্ড ফর পেনডোরা ব্রেকথ্রু মনোনয়ন পান ক্যাথেরিন আর্নস ভূমিকায় ইমিলি ব্রনটির "উথারিং হাইটস" উপন্যাসের ২০১১-এর চলচ্চিত্র অভিযোজনে অভিনয়ের জন্য।
২০১৩-এ, স্কডিলারিয়ো ইফি চরিত্রে পুনরায় "স্কিনস ফায়ারে" পুনরায় অভিনয় করেন। তিনি ইউকে টিভি অভিনেত্রী অ্যাওয়ার্ড এবং ২০১৪ গ্রামার ওম্যান অব দ্য ইয়ার অ্যাওয়ার্ড উভয়ের জন্য মনোনিত হন। তিনি অধিক পরিচিতি পান তেরেসা আগ্নেস ভূমিকায় ডায়সটোপিয়ান সাইন্স ফিকশন থ্রিলার "দ্য মেজ রানার" (২০১৪) চলচ্চিত্রে প্রধান অভিনেত্রীর ভূমিকায় অভিনয়ের জন্য, যা তাকে তৃতীয়বারের মতো নেক্সট ব্রেকথ্রু শ্রেণীতে গ্লামার অ্যাওয়ার্ড মনোনয়ন এনে দেয় এবং পছন্দের মুভি অভিনেত্রী: অ্যাকশন এর জন্য টিন চয়েস অ্যাওয়ার্ড মনোনয়ন এনে দেয়। এই ভূমিকায় তিনি পুনরায় অভিনয় করেন"" (২০১৫) চলচ্চিত্রে এবং একই ভূমিকায় "" (২০১৮) চলচ্চিত্রেও অভিনয় করবেন।


title: মার্ভেল সিনেম্যাটিক ইউনিভার্সের টেলিভিশন সিরিজের তালিকা

text: ক্লার্ক গ্রেগ এবং হেইলি অ্যাটওয়েল যথাক্রমে "এজেন্টস অফ শিল্ড" সিরিজে "ফিল কোলসন" এবং "এজেন্ট কার্টার" সিরিজে পেগি কার্টার চরিত্রে অভিনয় করেন। "ডেয়ারডেভিল" সিরিজের প্রধান চরিত্র ম্যাট মার্ডক/ডেয়ারডেভিল হিসেবে অভিনয় করেন চার্লি কক্স, অন্যদিকে "জেসিকা জোনস" সিরিজের প্রধান চরিত্র জেসিকা জোনস হিসেবে অভিনয় করেন ক্রিস্টেন রিটার। এই সিরিজে লুক কেজ চরিত্রে দেখা গেছে মাইক কোল্টারকে যিনি তাঁর নিজস্ব সিরিজ "লুক কেজ"-এ অভিনয় করেন। আর "আয়রন ফিস্ট" সিরিজে অভিনয় করেন ফিন জোনস যিনি "দ্য ডিফেন্ডার" মিনি সিরিজের জন্য কক্স, রিটার এবং কোল্টারের সাথে যোগ দেন। এছাড়াও সিরিজগুলোতে এমসিইউ চলচ্চিত্র এবং ওয়ান শটের বিভিন্ন অভিনেতা তাদের চরিত্রের পুনরাবৃত্তি করেন।


title: কায়া স্কডিলারিয়ো

text: স্কডিলারিয়ো ১৩ই মার্চ ১৯৯২ সালে হেয়ওর্য়াডস হেথ, পশ্চিম সাসেক্সে জন্মগ্রহণ করেন। তার মা, কাটিয়া স্কডিলারিয়ো, একজন ব্রাজিলীয় নারী যিনি ১৯৯০ সালে ইংল্যান্ডে চলে আসেন; স্কডিলারিয়োর বংশনামটি তার মায়ের ইতালীয় দাদার কাছ থেকে এসেছে। তার পিতা, রজার হাম্পরে (মৃত্যুবরন করেন ২২ই নভেম্বর ২০১০-এ), ছিলেন একজন ইংরেজ। স্কডিলারিয়োর পিতা-মাতার বিবাহ বিচ্ছেদ ঘটে যখন তিনি একজন শিশু এবং তিনি লন্ডনে তার মায়ের কাছেই বেড়ে ওঠেন।


title: জিন টায়ার্নি

text: টায়ার্নি ওয়াল্টার হিউস্টন ও ভিনসেন্ট প্রাইসের সাথে "ড্রাগনউইক" (১৯৪৬) চলচ্চিত্রে মিরান্ডা ওয়েলস চরিত্রে অভিনয় করেন। এটি ছিল পরিচালক হিসেবে জোসেফ এল. ম্যাংকাভিৎসের অভিষেক চলচ্চিত্র। একই সময়ে তিনি উইলিয়াম সমারসেট মম্‌ের উপন্যাস "দ্য রেজরস এজ" অবলম্বনে নির্মিত "একই নামের" (১৯৪৬) ছবিতে টাইরন পাওয়ারের বিপরীতে ইসাবেল ব্র্যাডলি ম্যাচুরিন চরিত্রে অভিনয় করেন। ১৯৪৭ সালে তিনি ম্যাংকাভিৎসের "দ্য ঘোস্ট অ্যান্ড মিসেস মুইয়ার" ছবিতে রেক্স হ্যারিসনের বিপরীতে লুসি মুইয়ার চরিত্রে অভিনয় করেন। পরের বছর তাকে পাওয়ারের সাথে ব্যবসাসফল স্কুবল হাস্যরসাত্মক "দ্যাট ওয়ান্ডারফুল আর্জ" (১৯৪৮) ছবিতে সারা ফার্লি চরিত্রে দেখা যায়। টায়ার্নি রিচার্ড কন্তে ও হোসে ফেরারের বিপরীতে "লরা" ছবির পরিচালক প্রেমিঞ্জারের ধ্রুপদী নোয়া চলচ্চিত্র "হুয়ার্পুল" (১৯৪৯)-এ অ্যান সাটন চরিত্রে পুনরায় একত্রে কাজ করেন।


title: কেভিন স্পেসি

text: ১৯৯৬ সালে স্পেসি "আ টাইম টু কিল" ছবিতে ডিস্ট্রিক্ট এটর্নি চরিত্রে অভিনয় করেন। ১৯৯৭ সালে "আলবিনো অ্যালিগেটর" চলচ্চিত্রের মাধ্যমে তার চলচ্চিত্র পরিচালনায় অভিষেক হয়। সে বছর তিনি অপরাধ-নাট্যধর্মী "এল.এ. কনফিডেনশিয়াল" চলচ্চিত্রে গোয়েন্দা অফিসার জ্যাক ভিন্সেস চরিত্রে অভিনয় করেন। এই চলচ্চিত্রে অভিনয়ের জন্য তিনি সেরা অভিনেতা হিসেবে বাফটা পুরস্কার, এবং সেরা পার্শ্ব অভিনেতা হিসেবে শিকাগো ফিল্ম ক্রিটিকস অ্যাসোসিয়েশন পুরস্কার, লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার, ও ন্যাশনাল সোসাইটি অফ ফিল্ম ক্রিটিকস পুরস্কার এর মনোনয়ন লাভ করেন। পরের বছর তিনি "দ্য নেগোশিয়েটর", "হার্লিবার্লি" ছবিতে অভিনয় করেন, এবং পিক্সার অ্যানিমেশন স্টুডিওজের "অ্যা বাগ্‌স লাইফ" ছবিতে কণ্ঠ দেন। স্পেসি ১৯৯৯ সালের "অ্যামেরিকান বিউটি"-এ একজন ভগ্নোদ্যম পিতার চরিত্রে অভিনয়ের জন্য সারাবিশ্বে সমাদৃত হন এবং তিনি শ্রেষ্ঠ অভিনেতার জন্য একাডেমি পুরস্কার লাভ করেন। একই বছর তিনি হলিউড ওয়াক অফ ফেম তারকা হিসেবে সম্মানিত হন। এছাড়া তিনি "দ্য আইসম্যান কমেথ"-এ অভিনয়ের জন্য তিনি শ্রেষ্ঠ অভিনেতার জন্য লরন্স অলিভিয়ে পুরস্কার লাভ করেন এবং টনি পুরস্কারের মনোনয়ন লাভ করেন।


title: রাষ্ট্রকূট রাজবংশ

text:
মান্যখেতের রাষ্ট্রকূটরা উত্তর ও দক্ষিণ ভারতের রাজনীতিতে গভীর প্রভাব বিস্তার করতে সক্ষম হয়েছিলেন। সুলেমান (৮৫১), আল মাসুদি (৯৪৪) ও ইবন খুরদাধবা (৯১২) তাঁদের রচনায় রাষ্ট্রকূট সাম্রাজ্যকে সমসাময়িক ভারতের বৃহত্তম সাম্রাজ্য বলে উল্লেখ করেছেন। সুলেমান বলেছেন, এই সাম্রাজ্য সমসাময়িক বিশ্বের চারটি প্রধান সাম্রাজ্যের একটি। দশম শতাব্দীর আরব পর্যটক আল মাসুদি ও ইবন খরদিদবিহের মতে, "হিন্দুস্তানের অধিকাংশ রাজা প্রার্থনা করার সময় রাষ্ট্রকূট রাজাদের মুখাপেক্ষী হয়। তাঁরা রাষ্ট্রকূটদের দূতেদের কাছেও প্রণতি জানায়। রাষ্ট্রকূট রাজারা রাজাধিরাজ। তাদের সেনাবাহিনী সর্বাপেক্ষা শক্তিশালী। তাঁরা কোঙ্কণ থেকে সিন্ধু পর্যন্ত অঞ্চল নিজেদের অধিকারে রাখেন।" কোনো কোনো ঐতিহাসিক এই যুগটিকে "সাম্রাজ্যবাদী কনৌজের যুগ" বলেন। রাষ্ট্রকূটরা যেহেতু কনৌজ সফলভাবে অধিকার করতে সক্ষম হয়েছিলেন, তাঁরা উত্তর ভারতীয় রাজাদের থেকে কর নিতেন। তাই এই অঞ্চলকে "সাম্রাজ্যবাদী কর্ণাটকের যুগ"ও বলা হয়। অষ্টম থেকে দশম শতাব্দীর মাঝামাঝি সময়ে মধ্য ও উত্তর ভারত দখলের সময়, রাষ্ট্রকূট ও তাঁদের আত্মীয়রা ওই অঞ্চলে অনেক রাজ্য স্থাপন করেছিলেন। এগুলির কতকগুলি মূল সাম্রাজ্যের সঙ্গে সঙ্গে শাসনকার্য চালিয়েছে অথবা মূল সাম্রাজ্যের পতনের অনেক পরে গুরুত্ব অর্জন করেছে। এগুলির মধ্যে উল্লেখযোগ্য গুজরাটের রাষ্ট্রকূট (৭৫৭-৮৮৮), কর্ণাটকের সৌনদাত্তির রাট্টা (৮৭৫-১২৩০), কনৌজের গহদবল (১০৬৮-১২২৩), রাজস্থানের রাষ্ট্রকূট ও হস্তিকুন্ডি বা হাথকুন্ডির রাষ্ট্রকূট (৮৯৩-৯৯৬), দহলের (জব্বলপুরের কাছে) রাষ্ট্রকূট, মান্দোরের (যোধপুরের কাছে) রাষ্ট্রকূট, ধানোপের রাঠোর, আধুনিক মহারাষ্ট্রের ময়ূরগিরির রাষ্ট্রকূট, ও কনৌজের রাষ্ট্রকূট। খ্রিস্টীয় একাদশ শতাব্দীতে রাজাধিরাজ চোল সিঙ্ঘল আক্রমণ করে সেখানকার ৪ জন রাজাকে পরাস্ত করেন। ঐতিহাসিক কে. পিল্লাইয়ের মতে, এঁদের একজন জাফনা রাজ্যের রাজা মহাবরজাহ ছিলেন পূর্বতন রাষ্ট্রকূট অধীনস্থ সামন্ত।
শিলালিপি ও অন্যান্য সাহিত্যিক সূত্র থেকে জানা যায়, রাষ্ট্রকূটরা বংশানুক্রমে একজন যুবরাজকে অভিষিক্ত করতেন। সবসময় যে জ্যেষ্ঠ পুত্রই যুবরাজ হতেন, তা নয়। বয়স বা জন্মতারিখের বদলে যোগ্যতাকে যৌবরাজ্যের মাপকাঠি হিসেবে ধরা হত। যেমন তৃতীয় গোবিন্দ ছিলেন ধ্রুব ধারাবর্ষের তৃতীয় পুত্র। রাজার পরেই সবচেয়ে গুরুত্বপূর্ণ পদটি ছিল "মহাসন্ধিবিগ্রহী" বা মুখ্যমন্ত্রীর। পতাকা, শঙ্খ, পাখা, শ্বেতছত্র, ঢাক ও পাঁচটি বাদ্যযন্ত্রযুক্ত তাঁর প্রতীকটিকে বলা হত "পঞ্চমহাশব্দ"। তাঁর নিচে ছিলেন "দণ্ডনায়ক" বা সেনাধ্যক্ষ, "মহাক্ষপতলাধিকৃত" বা বিদেশমন্ত্রী ও একজন "মহামাত্য" বা "পূর্ণামাত্য" বা প্রধানমন্ত্রী। এঁদের প্রত্যেকের সঙ্গে একজন করে সামন্ত রাজার যোগ থাকত এবং এঁরা সরকারপ্রধানের মর্যাদা পেতেন। "মহাসামন্ত" ছিলেন একজন সামন্ত রাজা বা উচ্চপদস্থ রাজকর্মচারী। সকল মন্ত্রীই রাজনীতি বিষয়ে বিশেষ অভিজ্ঞ ও সামরিক প্রশিক্ষণপ্রাপ্ত হতেন। মহিলারাও বিশেষ স্থান অর্জন করতে পারতেন। দ্বিতীয় অমোঘবর্ষের কন্যা রেবাকানিমাদ্দি এডাতোর বিষয়ের শাসক ছিলেন।


title: রাষ্ট্রকূট রাজবংশ

text: ভারতের ইতিহাসে রাষ্ট্রকূট রাজবংশের উৎপত্তি একটি বিতর্কিত বিষয়। খ্রিস্টপূর্ব দ্বিতীয় শতাব্দীতে সম্রাট অশোকের রাজত্বকালে রাষ্ট্রকূটদের আদিপুরুষদের অস্তিত্বের সন্ধান পাওয়া যায়। খ্রিস্টীয় সপ্তম থেকে দশম শতাব্দীর মধ্যে উত্তর, মধ্য ও দক্ষিণ ভারতে রাষ্ট্রকূটদের বিভিন্ন গোষ্ঠী ছোটো ছোটো রাজ্য শাসন করত। এই রাষ্ট্রকূট গোষ্ঠীগুলি সঙ্গে সবচেয়ে বিখ্যাত রাজবংশ মান্যখেতের (অধুনা কর্ণাটক রাজ্যের গুলবার্গ জেলার মালখেদ অঞ্চল) রাষ্ট্রকূটদের সম্পর্ক নিয়েও বিতর্ক আছে।


title: রাষ্ট্রকূট রাজবংশ

text: খোট্টিগ অমোঘবর্ষের রাজত্বকালে পারমার রাজা সিকায় হর্ষ রাষ্ট্রকূট সাম্রাজ্য আক্রমণ করে মান্যখেত লুণ্ঠন করেন। এর ফলে রাষ্ট্রকূটদের শক্তি হ্রাস পায়। এরপরই রাষ্ট্রকূট সাম্রাজ্যের পতন ঘটে। এই পরাজয়ের সুযোগ নিয়ে তারদাবাদি প্রদেশের (আধুনিক বিজাপুর জেলা, কর্ণাটক) শাসক তৃতীয় তৈলপ নিজেকে স্বাধীন রাজা ঘোষণা করলে রাষ্ট্রকূট সাম্রাজ্যের পতন সম্পূর্ণ হয়। সর্বশেষ রাষ্ট্রকূট সম্রাট চতুর্থ ইন্দ্র জৈন সন্ন্যাসীদের প্রথা অনুসারে শ্রবণবেলগোলায় অনশনে মৃত্যুবরণ করেন। রাষ্ট্রকূটদের পতনের সঙ্গে সঙ্গে দাক্ষিণাত্য ও উত্তর ভারতে তাদের সামন্ত শাসকেরা স্বাধীনতা ঘোষণা করেন। পশ্চিম চালুক্য সাম্রাজ্য ১০১৫ খ্রিস্টাব্দে মান্যখেত দখল করে সেখানেই তাদের রাজধানী স্থাপন করে। এরপর একাদশ শতাব্দীতে মান্যখেত পশ্চিম চালুক্যদের সাম্রাজ্যের কেন্দ্রে পরিণত হয়। শাসনকেন্দ্র কৃষ্ণা নদী ও গোদাবরী নদীর দোয়াব বেঙ্গিতে স্থানান্তরিত হয়। পশ্চিম দাক্ষিণাত্যে রাষ্ট্রকূটদের পূর্বতন সামন্ত শাসকদের চালুক্যরা নিজেদের অধীনে নিয়ে আসে। এরপর তাঁরা দাক্ষিণাত্যে তাঁদের প্রধান শত্রু তাঞ্জোরের চোল রাজাদের পরাস্ত করে।


title: রাষ্ট্রকূট রাজবংশ

text: দ্বিতীয় কৃষ্ণের রাজত্বকালে, রাষ্ট্রকূট সাম্রাজ্য পূর্ব চালুক্যদের বিদ্রোহের মুখে পড়ে। পশ্চিম দাক্ষিণাত্য ও গুজরাট এই সময় রাষ্ট্রকূটদের হাতছাড়া হয়। দ্বিতীয় কৃষ্ণ গুজরাট শাখার স্বাধীনতা বাতিল করে তাদের মান্যখেতের প্রত্যক্ষ শাসনে আনেন। তৃতীয় ইন্দ্র পরামারকে পরাজিত করে মধ্য ভারতে সাম্রাজ্যে হারানো অংশ পুনরুদ্ধার করেন। তারপর তিনি গঙ্গা-যমুনা দোয়াব অঞ্চল আক্রমণ করেন। এছাড়া তিনি রাষ্ট্রকূটদের চিরশত্রু প্রতিহার ও পাল রাজাদেরও পরাজিত করেন এবং বেঙ্গিতে রাষ্ট্রকূট আধিপত্য বজায় রাখতে সাহায্য করেন। চতুর্থ গোবিন্দের ৯৩০খ্রিস্টাব্দের তাম্রলিপি থেকে জানা যায় যে, দ্বিতীয় কৃষ্ণের কনৌজ বিজয়ের ফল বহু বছর রাষ্ট্রকূটরা ভোগ করেছে। এরপর কয়েকজন দুর্বল রাজার শাসনে রাষ্ট্রকূটরা উত্তর ও পূর্ব ভারতের কিছু অঞ্চলের দখল হারান। তৃতীয় কৃষ্ণ নর্মদা নদী থেকে কাবেরী নদী পর্যন্ত সাম্রাজ্যকে বিস্তৃত করেন। উত্তর তামিল রাজ্য তোন্ডাইমণ্ডলমও তাঁর অধীনে আসে। শ্রীলঙ্কার রাজারা তাঁকে কর দিতেন।


title: রাষ্ট্রকূট রাজবংশ

text: এলিচপুরের শাসকরা ছিলেন বাদামি চালুক্যদের সামন্ত। দন্তিদূর্গের রাজত্বকালে চালুক্যরাজ দ্বিতীয় কীর্তিবর্মণকে পরাজিত করে অধুনা কর্ণাটক রাজ্যের গুলবার্গ অঞ্চলকে কেন্দ্র করে গড়ে ওঠে রাষ্ট্রকূট সাম্রাজ্য। ৭৫৩ খ্রিস্টাব্দে দক্ষিণ ভারতে রাষ্ট্রকূটরা প্রধান শক্তিতে পরিণত হয়। সেই সময় থেকেই এঁদের মান্যখেতের রাষ্ট্রকূট বলা হত। এই সময়ই পূর্ব ভারতে বিহার-পশ্চিমবঙ্গের পাল রাজবংশ এবং উত্তর-পশ্চিম ভারতে মালওয়ার প্রতিহার রাজবংশ প্রভাব বিস্তার করেছিল। আরবি গ্রন্থ "সিলসিলাতুত্তাভারিখ"-এর (৮৫১) মতে, রাষ্ট্রকূট সাম্রাজ্য ছিল বিশ্বের প্রধান চারটি সাম্রাজ্যের একটি।


title: রাষ্ট্রকূট রাজবংশ

text: রাষ্ট্রকূট রাজবংশ হল খ্রিস্টীয় ষষ্ঠ থেকে দশম শতাব্দীতে ভারতে রাজত্বকারী একটি রাজবংশ। রাষ্ট্রকূটদের সবচেয়ে পুরনো যে লেখটি এখনও পর্যন্ত পাওয়া গিয়েছে, সেটি হল সপ্তম শতাব্দীর। এই তাম্রলিপি থেকে জানা যায়, আধুনিক মধ্যপ্রদেশ রাজ্যের মালওয়া অঞ্চলের মানপুর তাঁরা শাসন করতেন। অন্যান্য কয়েকটি লেখ থেকে সমসাময়িক আরও কয়েকটি রাষ্ট্রকূট শাসকগোষ্ঠীর উল্লেখ পাওয়া যায়। এঁরা হলেন অচলপুর (অধুনা মহারাষ্ট্র রাজ্যের এলিচপুর) ও কনৌজের রাজা। রাষ্ট্রকূটদের উৎপত্তি, আদি নিবাস ও ভাষা নিয়ে একাধিক বিতর্কিত মত প্রচলিত আছে।


title: রাষ্ট্রকূট রাজবংশ

text: তৃতীয় গোবিন্দের পুত্র প্রথম অমোঘবর্ষ মান্যখেতে সাম্রাজ্যের রাজধানী স্থানান্তরিত করেন। সাম্রাজ্যের পতন পর্যন্ত মান্যখেতই ছিল রাষ্ট্রকূটদের রাজধানী। ৮১৪ খ্রিস্টাব্দে তিনি সিংহাসনে বসেন। ৮২১ খ্রিস্টাব্দ পর্যন্ত তাঁকে সামন্ত ও মন্ত্রীদের বিদ্রোহ দমনে ব্যস্ত থাকতে হয়। প্রথম অমোঘবর্ষ তাঁর দুই কন্যার সঙ্গে পশ্চিম গঙ্গ রাজবংশের বৈবাহিক সম্পর্ক স্থাপন করেন। বিঙ্গাবল্লীর যুদ্ধে আক্রমণকারী পূর্ব চালুক্য বাহিনীকে পরাজিত করে "বীরনারায়ণ" উপাধি গ্রহণ করেন। তিনি তৃতীয় গোবিন্দের মতো যুদ্ধবিগ্রহে বেশি সময় দেননি। বরং প্রতিবেশী রাজ্যগুলির সঙ্গে বন্ধুত্বপূর্ণ সম্পর্ক রেখে চলতেন। গঙ্গ, পূর্ব চালুক্য ও পল্লবদের সঙ্গে তিনি বৈবাহিক সূত্রে মিত্রতা করেছিলেন। তাঁর রাজত্বকালে শিল্প, সাহিত্য ও ধর্মের সমৃদ্ধি ঘটে। কন্নড় ও সংস্কৃত ভাষায় সুপণ্ডিত দ্বিতীয় অমোঘবর্ষকে শ্রেষ্ঠ রাষ্ট্রকূট সম্রাট মনে করা হয়। তাঁর "কবিরাজমার্গ" কন্নড় ভাষায় একটি গুরুত্বপূর্ণ কাব্যগ্রন্থ এবং তাঁর "প্রশ্নোত্তর রত্নমালিকা" গ্রন্থটি একটি উল্লেখযোগ্য সংস্কৃত গ্রন্থ। শেষোক্ত গ্রন্থটি তিব্বতি ভাষায় অনূদিত হয়। ধর্মের প্রতি তাঁর বিশেষ আগ্রহ, শিল্প ও সাহিত্যের প্রতি তাঁর বিশেষ অনুরাগ ও তাঁর শান্তিপ্রিয় মানসিকতার জন্য তাঁকে "দাক্ষিণাত্যের অশোক" বলা হয়ে থাকে।


title: রাষ্ট্রকূট রাজবংশ

text: ধ্রুব ধারাবর্ষের তৃতীয় পুত্র তৃতীয় গোবিন্দের রাজত্বকালে সাম্রাজ্যের আয়তন সর্বাধিক বৃদ্ধি পায়। রাষ্ট্রকূটদের আদি রাজধানীর অবস্থান সঠিকভাবে জানা যায় না। তৃতীয় গোবিন্দের রাজত্বকালে রাষ্ট্রকূটরা গাঙ্গেয় অববাহিকার দখলকে কেন্দ্র করে পাল ও প্রতিহারদের সঙ্গে ত্রিমুখী সংঘাতে জড়িয়ে পড়ে। প্রতিহার সম্রাট দ্বিতীয় নাগভট্ট ও পাল সম্রাট ধর্মপালের বিরুদ্ধে বিজয়ের কথা উল্লেখ করে সঞ্জন লিপিতে বলা হয়েছে, তৃতীয় গোবিন্দের যুদ্ধাশ্ব হিমালয়ের নদীগুলির হিমশীতল জল পান করেছিল এবং যুদ্ধহস্তীরা পান করেছিল গঙ্গার পবিত্র জল। তাঁর সামরিক বাহিনীকে মহামতি আলেকজান্ডার ও মহাভারতের অর্জুনের সেনাবাহিনীর সঙ্গে তুলনা করা হত। কনৌজ জয়ের পর তিনি দক্ষিণে যান এবং গুর্জর, কোশল ও মহীশূর অঞ্চলের রাশ নিজের হাত নেন। তিনি কাঞ্চীর পল্লবদের বশ্যতা স্বীকারে বাধ্য করেন, বেঙ্গিতে নিজের আজ্ঞাবহ রাজাকে সিংহাসনে বসান এবং সিংহলের রাজাকে নিজের বশে আনেন। চোল, পাণ্ড্য ও চের রাজারা তাঁকে কর দিতেন। দক্ষিণে কুমারিকা অন্তরীপ থেকে উত্তরে কনৌজ, পূর্বে বারাণসী থেকে পশ্চিমে ভারুচ পর্যন্ত রাষ্ট্রকূটদের সাম্রাজ্য বিস্তৃত ছিল।


title: রাষ্ট্রকূট রাজবংশ

text:
দন্তিদূর্গের উত্তরসূরি প্রথম কৃষ্ণ আধুনিক কর্ণাটক ও কোঙ্কণ অঞ্চলের বৃহত্তর অংশ নিজের শাসনাধীনে আনেন। ৭৮০ খ্রিস্টাব্দে ধ্রুব ধারাবর্ষ সিংহাসনে বসেন। তিনি কাবেরী নদী উপত্যকা ও মধ্য ভারতে রাষ্ট্রকূট সাম্রাজ্য বিস্তার করেন। তিনি তদনীন্তন উত্তর ভারতের ক্ষমতাকেন্দ্র কনৌজে কয়েকটি সফল সামরিক অভিযান চালান। সেখানে গুর্জর প্রতিহার ও বঙ্গের পাল রাজাদের পরাজিত করে প্রচুর খ্যাতি ও লুণ্ঠন সামগ্রীর অধিকারী হন। তবে সাম্রাজ্যের আয়তন বিস্তারে তিনি সক্ষম হননি। তিনি পূর্ব চালুক্য ও তালাকাডের গঙ্গ রাজবংশকে নিজের অধীনে আনেন।
আলতেকর ও সেনের মতে, তাঁর রাজত্বকালেই রাষ্ট্রকূটরা সর্বভারতীয় শক্তিতে পরিণত হয়।


title: রাষ্ট্রকূট রাজবংশ

text: রাষ্ট্রকূটরা বৌদ্ধ গুহাগুলির সংস্কার করে প্রস্তরখোদিত বেদিগুলি পুনরায় উৎসর্গ করেন। প্রথম অমোঘবর্ষ ছিলেন জৈনধর্মের পৃষ্ঠপোষক। তাঁর রাজত্বকালে ইলোরায় পাঁচটি জৈন গুহামন্দির নির্মিত হয়েছিল। ইলোরায় রাষ্ট্রকূটদের সবচেয়ে বড়ো ও উল্লেখযোগ্য কীর্তিটি হল একশিলায় খোদিত কৈলাসনাথ মন্দির। এই মন্দিরটিই রাষ্ট্রকূট রাজাদের "বলহার" বা "বিশ্বের চার প্রধান সম্রাটের অন্যতম" সম্মানের পরিচায়ক। এই মন্দিরের দেওয়ালে রাবণ, শিব ও পার্বতী সহ হিন্দু পুরাণের নানা চরিত্রের মূর্তি খোদিত। মন্দিরটির সিলিং চিত্রশোভিত।


title: পেরু

text: পেরু দক্ষিণ আমেরিকার পশ্চিম-মধ্য অঞ্চলে, প্রশান্ত মহাসাগরের উপকূলে অবস্থিত একটি রাষ্ট্র। পেরুর ভূগোলে চরম বৈপরিত্যের সহাবস্থান পরিলক্ষিত হয়। এখানে আছে জনবিরল মরুভূমি, সবুজ মরূদ্যান, বরফাবৃত পর্বতমালা, উচ্চ মালভূমি এবং গভীর উপত্যকা। দেশটির উত্তর-পশ্চিম থেকে দক্ষিণ-পূর্ব বরাবর আন্দেস পর্বতমালা চলে গেছে। আন্দেস পেরিয়ে দেশের অভ্যন্তরে রয়েছে ঘন ক্রান্তীয় অরণ্য, যেখানে জনবসতি তেমন ঘন নয়। প্রশান্ত মাহাসাগরের উপকূলে অবস্থিত লিমা দেশটির প্রধান বাণিজ্যিক কেন্দ্র ও রাজধানী।


title: চিত্রিত পি-উ

text: চিত্রিত পিউ (বৈজ্ঞানিক নাম: "Tringa erythropus"), তিলা লালপা বা চিট্টো পি-উ Scolopacidae (স্কলোপ্যাসিডি) গোত্র বা পরিবারের অন্তর্গত "Tringa" (ট্রিঙ্গা) গণের অন্তর্ভুক্ত এক প্রজাতির পানিকাটা পাখি। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। চিত্রিত পিউর বৈজ্ঞানিক নামের অর্থ "লালপায়ের জলচর পাখি" (গ্রিক: "trungas" = অ্যারিস্টটল বর্ণিত জলচর পাখি, "eruthropous" = লাল পায়ের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।


title: কুগার

text: কুগার (Puma concolor) হল বিড়াল জাতীয় একটি বড় হিংস্র প্রাণী। পাহাড়ি সিংহ, পুমা, প্যান্থার, পাহাড়ি বিড়াল বা ক্যাটামাউন্ট প্রভৃতি নামেও এটি পরিচিত । উত্তর ও দক্ষিণ আমেরিকাতে এর আবাসস্থল। কানাডার ইয়ুকোন প্রভিন্স থেকে শুরু করে দক্ষিণ আমেরিকার দক্ষিণ আন্দিজ পর্বতমালা পর্যন্ত এর বিস্তৃতী, যা পশ্চিম গোলার্ধের বড় আকারের যেকোন ভূ-চর বন্য প্রানীর মধ্যে সবচেয়ে বিস্তৃত বিচরণ এলাকা। কুগার সবধরণের পরিবেশে খাপ খাইয়ে নিতে সক্ষম একটি প্রজাতি, ফলে আমেরিকার বেশির ভাগ অঞ্চলেই এটির দেখা মেলে। জাগুয়ারের পর এটি নতুন পৃথিবীর দ্বিতীয় বৃহত্তম বিড়াল।


title: গিনিপিগ

text: বিশ্বের অনেক দেশেই গিনিপিগকে গৃহপালিত প্রাণী হিসেবে লালন-পালন করা হয়। দক্ষিণ আমেরিকার পেরু, ইকুয়েডর, বলিভিয়াসহ অন্যান্য দেশসমূহে খাবারের উদ্দেশ্যে বড় করা হয়। খাদ্যের আদর্শ যোগানদাতা হিসেবে কিছু অঞ্চলের লোকজনের ধারণা যে, গিনিপিগ অশুভ আত্মাকে দূরে সরিয়ে রাখতে সমর্থ। পেরুর কুইচুয়া এলাকার উপজাতিরা স্থানীয় ভাষায় এ প্রাণীকে "কুইভি" বলে। অন্যদিকে স্পেনীয়ভাষী লোকজন একে "কাই" নামে ডাকে।


title: স্তন্যপায়ী

text:
প্রানী হল হাতি, নীল, তিমি, বাদুড় প্রভৃতি। বাদুড় একমাত্র স্তন্যপায়ী প্রানী যাদের পাখা অাছে এবং এরা উড়তে সক্ষম। এরা নিশাচর প্রানী এবং অন্ধকারে প্রতিধ্বনি ব্যবহার করে পথ চলতে পারে। স্তন্য পায়ি প্রানিদের মধ্যে সবচাইতে বড় নীল তিমি।
আর এরা ২০০ বছর পর্যন্ত বাচতে পারে।
এদের সাধারণ বৈশিষ্ট্য হলোঃ
★ দেহ লোমে আবৃত।
★ স্তন্যপায়ী প্রাণিরা সন্তান প্রসব করে, তবে এর ব্যতিক্রম আছে। যেমন: প্লাটিপাস
★ উঞ্চরক্তের প্রাণি।
★ চোয়ালে বিভিন্ন ধরনের দাঁত থাকে।
★ শিশুরা মাতৃদুগ্ধ পান করে।
★ হৃদপিন্ড চার প্রকোষ্ট বিশিষ্ট।


title: পেরু

text: পেরুর বেশির ভাগ লোক ইনকা বা অন্য আদিবাসী আমেরিকান জাতির লোক। ইনকাদের ভাষা কেচুয়া ভাষা এবং এর সাথে সম্পর্কিত আরেকটি ভাষা আইমারা ভাষা স্পেনীয় ভাষার পাশাপাশি দেশটির সরকারি ভাষার মর্যাদা লাভ করেছে। তবে পেরুতে এখনও ঔপনিবেশিক শাসনামলে সৃষ্ট শ্রেণী ও জাতিগত বৈষম্য বিরাজমান। এই বিভক্ত সমাজে সংখ্যালঘু স্পেনীয় অভিজাত শ্রেণী দীর্ঘদিন যাবৎ সংখ্যাগুরু আদিবাসী আমেরিকান এবং দো-আঁশলা মেস্তিজোদের শাসন করে আসছে।


title: পেরু জাতীয় ফুটবল দল

text: ১৯২৭ সাল থেকে পেরু জাতীয় ফুটবল দল ৬১০টি খেলায় অংশ নিয়েছে। তন্মধ্যে প্রীতিখেলাও যুক্ত রয়েছে। ইকুয়েডরের বিপক্ষে সর্বাধিক ৯-১ ব্যবধানে জয়লাভ করে পেরু দল। ১১ আগস্ট, ১৯৩৮ তারিখে কলম্বিয়ায় অনুষ্ঠিত বলিভারিয়ান গেমসে তারা এ জয় পায়। ১৯৯৭ সালের কোপা আমেরিকায় ব্রাজিলের কাছে সর্বাধিক ৭-০ ব্যবধানে দলটি পরাজয়বরণ করেছিল।


title: ইন্দোনেশিয়া

text: ইন্দোনেশিয়া বিশ্বের দ্বিতীয় বৃহৎ জীববৈচিত্র্যের দেশ (ব্রাজিলের পর)। এর জীব ও উদ্ভিদ শ্রেণীর মধ্যে এশীয় ও অস্ট্রেলীয় সংমিশ্রণ দেখা যায়। সুমাত্রা, জাভা, বোর্নিও এবং বালিতে এশীয় প্রাণীদের বিচিত্র সমারোহ। এখানে রয়েছে হাতি, বাঘ, চিতা, গণ্ডার ও বৃহদাকার বানর। দেশের প্রায় ৬০ শতাংশ বনভূমি। অস্ট্রেলিয়ার কাছাঁকাছি অবস্থিত পাপুয়ায় ৬০০ প্রজাতির পাখির বাস। পাখিদের ২৬ শতাংশ পৃথিবীর অন্য কোথাও পাওয়া যায় না। দেশটির সমুদ্র উপকূলের দৈর্ঘ্য ৮০ হাজার কিলোমিটার। দেশটির জীববৈচিত্র্যের প্রধান কারণ এ দীর্ঘ উপকূলরেখা। দ্রুত শিল্পায়নের ফলে পরিবেশগত বিপর্যয় দেখা দিয়েছে।


title: গোরুমারা জাতীয় উদ্যান

text:
অঞ্চলটিতে সাধারণত যে ধরণের উদ্ভিদ জন্মে থাকে, তা হলো:এছাড়াও অঞ্চলটিতে প্রচুর পরিমানে গ্রীষ্মমন্ডলীয় অর্কিড জন্মে থাকে৷
উদ্যানটিতে প্রায় ৫০ প্রজাতির স্তন্যপায়ী প্রাণী, ১৯৪ প্রজাতির পাখি, ২২ প্রজাতির সরীসৃপ, ৭ প্রজাতির কচ্ছপ, ২২ প্রজাতির মাছ এবং অন্যান্য ছোট বড় প্রাণী রয়েছে৷
পার্কটিতে যে সকল তৃণভোজী স্তন্যপায়ী প্রাণী রয়েছে, তার মধ্যে উল্লেখযোগ্য হল ভারতীয় গন্ডার, গৌড়, এশিয়ান হাতি, ভালুক, চিত্রল হরিণ, সাম্বার হরিণ ইত্যাদি৷ ছোট আকৃতির তৃণভোজী প্রাণীদের মধ্যে রয়েছ শিকারী হরিণ, বন্য শূকর ইত্যাদি৷ পার্কটিতে বড় আকারের মাংসাশী প্রাণীর সংখ্যা কম৷ এ ধরণের প্রাণীর মধ্যে পার্কটিতে শুধু পাওয়া যাবে চিতাবাঘ৷ এখানে অন্য প্রজাতির বাঘ, ভারতীয় বন্য কুকুর কিংবা ভারতীয় নেকড়ের দেখা পাওয়া ভারী দুষ্কর৷ অপরদিকে উদ্যানটিতে প্রচুর পরিমানে ছোটো আকৃতির মাংসাশী প্রাণী রয়েছে৷ এদের মধ্যে রয়েছে গন্ধগোকুল, বেজি এবং ছোটো আকৃতির বিড়াল৷ গোরুমারা জাতীয় উদ্যানটিতে প্রচুর সংখ্যক বন্য শূকর রয়েছে৷ এছাড়া বিপন্ন প্রায় পিগমি হগ এর ব্যাপারে পার্কটি হতে রিপোর্ট করা হয়েছে৷ এখানে প্রচুর সংখ্যক বীবরও রয়েছে৷ পার্কটিতে বড় আকৃতির কাঠবিড়ালীও দেখা যায় এবং বিরল প্রজাতির এক ধরনের খরগোশ সম্পর্কেও পার্কটি হতে রিপোর্ট করা হয়েছে৷
গোরুমারা জাতীয় উদ্যানে যেসকল পাখি দেখা যায়, তার মধ্যে উল্লেখযোগ্য হল হাজারিকা, মৌটুসী, বুলবুলি, ফিঙে এবং ইন্ডিয়ান হর্ণবিল৷ এছাড়া উদ্যানটিতে প্রচুর সংখ্যক কাঠঠোকরা এবং ময়ূর রয়েছে৷ উদ্যানটি বিরল প্রজাতির ব্রাহ্মীণী হাঁসসহ অন্যান্য অভিবাসী পাখিদের অভিবাসন পথের মধ্য পড়ে৷
পার্কটিতে বিভিন্ন প্রজাতির প্রচুর সংখ্যক বিষাক্ত ও বিষহীন সাপ রয়েছে৷ এর মধ্যে রয়েছে ইন্ডিয়ান পাইথন, যা বিশ্বের মধ্যে অন্যতম বৃহৎ প্রজাতির একটি সাপ৷ এছাড়া রয়েছে কিং কোবরা, যা পৃথিবীর অন্যতম বৃহত্তম একটি বিষাক্ত প্রজাতির সাপ৷


title: পেরু জাতীয় ফুটবল দল

text: পেরু পাঁচবার বিশ্বকাপের চূড়ান্ত পর্বে খেলেছে। ১৯৩০ সালে অনুষ্ঠিত প্রথম বিশ্বকাপে আমন্ত্রিত হয়ে পেরুভীয় দল খেলে। এরপর ১৯৫৮ সাল থেকে প্রত্যেক প্রতিযোগিতায় বাছাইপর্বে অংশগ্রহণ করেছে। ১৯৭০, ১৯৭৮, ১৯৮২ ও ২০১৮ সালে চারবার চূড়ান্ত আসরে খেলে। বিশ্বকাপের সর্বকালের রেকর্ড অনুযায়ী ২০১৭ সাল পর্যন্ত বাছাইপর্বে অংশ নিয়ে ৪২ জয়, ৩৬ ড্র ও ৬৯ খেলায় পরাজিত হয়। চূড়ান্ত পর্বে দলটি চার খেলায় জয় পায়, তিনটিতে ড্র করে ও নয়টিতে পরাজয়বরণ করে। ১৯ গোল করে ও ৩২ গোল খায়। ১৯৭০ সালের বিশ্বকাপে প্রবর্তিত ফিফা ফেয়ার প্লে ট্রফি জয়ে সক্ষমতা দেখায় পেরু দল। একমাত্র দল হিসেবে তারা কোন হলুদ কিংবা লাল কার্ড পায়নি।


title: রাডার

text: আগেই বলা হয়েছে, রাডার কাজ করে তড়িচ্চৌম্বক তরঙ্গ ব্যবহার করে। রাডারের মধ্যস্থিত একটি প্রেরক যন্ত্রের মাধ্যশে চারপাশে বেতার তরঙ্গ প্রেরণ করা হয় যা কোন বস্তু থেকে প্রতিফলিত হয়ে এসে গ্রাহক যন্ত্রে ধরা পড়ে। গ্রাহক যন্ত্র সাধারণত প্রেরক যন্ত্রের কাছেই বা একই স্থানে অবস্থান করে। প্রতিফলিত হয়ে আসা বেতার তরঙ্গ বেশ দুর্বল হলেও একে ইচ্ছামত বিবর্ধিত করা যায়। এ কারণেই রাডার অনেক দূরের বস্তুকেও বিকিরণের মাধ্যমে চিহ্নিত করতে পারে। কিন্তু অন্যান্য তরঙ্গ শব্দ বা দৃশ্যমান আলোক তরঙ্গ চিহ্নিত করা বেশ কষ্টকর। প্রতিফলনকারী বস্তুর দূরত্ব পরিমাপ করা হয় রাডার পাল্‌সের বিকিরণ এবং প্রতিফলনের মধ্যবর্তী সময় মেপে। অধিকাংশ ক্ষেত্রেই এই সময় অতি ক্ষুদ্র হয়। রাডার ব্যবহারের প্রধান ক্ষেত্রগুলো হচ্ছে আবহাওয়াবিজ্ঞান বা আবহবিদ্যা, এয়ার ট্রাফিক নিয়ন্ত্রণ, চলমান গাড়ির দ্রুতি নির্ণয়, যুদ্ধ এবং জ্যোতির্বিজ্ঞান। ব্রিটেনে এর প্রকৃত নাম ছিল আরডিএফ (রেডিও ডিরেকশন ফাইন্ডার)। ১৯৪১ সালে রাডার নামের ব্যবহার শুরু হয়।